
HULANDA VS ARGENTINA 

IR. EDWIN JACOBS (AZV): 


BON COOPERACION ENTRE IMSAN Y HOSPITAL 
POR FACILITA BUSCA AYUDO INTERNACIONAL 


DEFINITIVAMENTE 
KENLEY JANSEN TA 
BIN BOSTON Y XANDER 
BOGAERTS TA BAY 


DR. JOEL RAJNHERC 
SI HOSPITAL Y 
IMSAN NO COLABORA 
CU OTRO, E PASHENT 
T’ESUN CU LO SUFRI 

AWEMainta 
Local 
Diabierna, 9 December 2022 


N 
an ta dos bon amigo di otro, esta e relevista di Corsou, 
Kenley Jansen y Xander Bogaerts ora cu a spera cu 
nan lo hunga hunto cu otro den Boston Red Sox, gerencia 
di Boston a dicidi cu nan lo no recompensa e shortstop Aru- 
biano, na e nivel cu e merece di wordo paga. 
Pa kita un tiki atencion Red Sox a dicidi di firma Jansen na un 
acuerdo pa dos temporada y a permiti pa Xander Bogaerts 
firma cu San Diego Padres pa 11 aña pa e suma di 280 
miyon dollar, sin duda un contract hopi super pero cu ta 
reconocimento pa un carera serio y dedica di Xander, e lider 
di Boston e ultimo tres temporada tras di lomba. 


En realidad por bisa cu Xander ta bayendo como miyonario 
su ekipo nobo, esta un ekipo di Padres cu ta yena di talen- 
tonan miyonario tambe caminda solamente e Venezolano, 
Manny Machado, tin salario mas halto cu e Arubiano. 


Machada ta gana 30 miyon pa temporada mientras cu 
Bogaerts ta bay ricibi awor 25.45 miyon pa temporada, 
mientras cu Juan Soto ta gana 21.5 miyon pa temporada 
mientras cu Fernando Tatis Jr ta gana un suma di 21.28 
miyon pa temporada. 
San Diego a bira e sorpresa di Liga Nacional temporada 
2022 caminda el a perde contra di Philadelphia den e lucha 
pa bay World Series pero sin duda cu Padres pa temporada 
2023, cu firma di Bogaerts, nan lo ta faborito un bes mas. 


Loke tin cu menciona sin duda, ta e hecho cu e trato cu 
Xander a haya di Boston, ta mesun trato y falta di respet cu 
a ser duna na otro gran talento y gran hungado di e ekipo, 


esta Mookie Betts, kende a firma cu Los Angeles Dodgers ya 
cu Boston no kier a dun’e e salario cu e merece. 
E contract cu Bogaerts a firma e siman aki cu Padres, ta 
converti su persona hunto cu Kenley Jansen den e deportis- 
tanan Hulandes miho paga na mundo. 
Solamente Max Verstappen ta gana mas cu e dos pelotero 
nan aki, caminda e campeon di Formula I ta gosa di un 
entrada anual di 50 miyon euro cu e ekipo di Red Bull Racing. 
Despues ta sigui Xander y despues Kenley mientras cu Virgil 
van Dijk ta number cuater cu 11.5 miyon pa temporada. 


HOPI PLACA 
Fuera di Xander y Jansen, ekiponan di Liga Grandi ta 
gastando basta placa pa reforsa nan akipo y entre otro Trea 
Turner cu tabata hunga pa Los Angeles Dodgers, pa proximo 
11 temporada e lo gana un salario di 300 miyon cu e ekipo di 
Philadelphia Philliers mientras cu e veterano pitcher Justin 
Verlander, a firma pa dos temporada cu e ekipo di New York 
Mets pa un suma di 86 miyon dollar, bandonando asina e 
ekipo di Houston Astros. 
E contract di mas grandi cu a wordo firma te cu awor, ta 
esun cu New York Yankees a duna e outfielder Aaron Judge, 
kende a firma un contract pa nuebe aña pa e suma total di 
360 miyon dollar. 


Pues Judge ta keda cu Yankees pero no mucho hende ta 
contento cu e contract aki, anticipando cu e hungado lo 
haya un “fall out” di e gran temporada cu e tabatin den 
2022 ora cu el a kibra Roger Maris su record di 61 home run 
pa temporada. 


DEFINITIVAMENTE 
DEFINITIVAMENTE 
KENLEY JANSEN 
KENLEY JANSEN 
TA BIN BOSTON Y 
TA BIN BOSTON Y 
XANDER BOGAERTS 
XANDER BOGAERTS 
TA BAY 
TA BAY 

D 
en cuadro cu e firmamento di MOU 
entre Hospital y ImSan director 
di AZV, Edwin Jacobs, a comenta cu e 
cooperacion entre e dos institutonan 
desde hopi tempo caba ta ariba agenda 
di AZV. A cuminsa esaki mas cu dos 
aña pasa, esta e esfuerso pa yega na 
cooperacion entre ImSan y HOH bao e 
asina yama proyecto Lego, unda cu di 
parti di AZV e esfuersonan no tabata 
duna su fruto. 


E minister a tuma esaki over y por bisa 
cu tin cu gradici e minister, bao su lider- 
azgo por tabata presente na hospital 
unda cu e firmamento a tuma luga, pa 
pone e base pa por mara e cooperacion 
entre e dos institutonan aki cu ta asina 
importante cu e reformanan cu tin na 
caminda pa por haci e sistema di cuido, 
uno cu por brinda, cu por percura pa 
por sigui brinda cuido medico n’e 
pueblo di Aruba den e proximo añanan. 


Sigur tambe a nota cu banda di e 
aspecto 
financiero 
di 
e 
sistema, 
sostenibilidad di personal ta un aspecto 


hopi importante. E aña aki ta den un 
situacion cu ta fastioso den fondo, a 
logra tin espacio, unda cu a pone fondo 
disponibel pa traha riba reduci lista di 
espera. Pero te na ultimo aki e no ta 
yega y no pa motibo di media e biaha 
aki. Ta pa motibo cu e institutonan no 
ta logra haya e specialistanan nece- 
sario pa duna un man den esaki. P’e 
proximo añanan esaki lo empeora e 
problema aki pasobra e ta un problema 
mundial pa loke ta embehecemento. 
Na momento cu tin un bon coopera- 
cion entre ImSan y Hospital, por haci 
mas facil cu por reorienta pa unda cu 
lo busca e specialistanan necesario cu 
por duna un man den esaki y tambe 
por forha e cooperacion internacional. 


Cu masha bon bista ta mira e comienso 
aki. Cu gusto a pone e medionan 
disponibel pa loke ta trata e program 
manager y tambe ta consciente cu tin 
biaha pa yega na un punto di eficiencia 
mester inverti. Y p’e proximo añanan 
mester reserva fondo riba presupuesto 
di AZV dedica na reformacion den e 


cuadro 
ey, of pa 
yega na un 
punto di bon cooperacion entre e dos 
instancianan aki cual ta sumamente 
importante p’e cuido di dos liña cu 
tambe tin cu bay cuminsa cu su refor- 
manan. E institutonan aki tambe ta 
percura pa cuido di prome liña. Hospital 
tin’e caba bao HOET p’e dokternan di 
cas y proximamente lo ta den comber- 
sacion di ImSan pa por yega eynan. 


Ta solamente door di cooperacion 
entre prome y di dos liña, buscando 
eficiencia riba tur tereno di cuido, 
por keda percura cu por yega 2030 
dunando e pueblo di Aruba e cuido 
di calidad, e acceso na calidad y e 
eficiencia manera cu e ley di AZV ta 
prescribi. 
Aki cuater luna mester presenta e 
areanan caminda cu lo sigui inverti pa 
yega na otro y cu gusto AZV lo comparti 
esaki mediante prensa. 


Ir. Edwin Jacobs (AZV): 
Bon cooperacion entre ImSan y Hospital 
por facilita busca ayudo internacional 


P 
rome cu a firma e 
acuerdo di coopera- 
cion entre hospital y ImSan, 
director di e ultimo Joel Rajnherc 
a gradici pa tur e esfuerso haci pa yega na un momento 
monumental den historia di cuido medico na Aruba. Tin dos 
instituto cu por ta hopi orguyoso di nan cu un isla di aproxim- 
adamente 110 mil habitante legal, por tin dos instituto asina 
halto calibra, cu nunca a yega di traha realmente hunto pa 
ainda mehora e calidad di servicio, e accesibilidad di e servi- 
cio y pa percura cu ora bira mas eficiente cu pashent tin mas 
derecho riba e cuido. 


Tin hopi reto ainda padilanti. Esaki t’e comienso di un colab- 
oracion entre e dos institutonan mas grandi. Pasobra si no 
bay colabora cu otro, e pashent lo t’esun cu lo bay sufri, 
segun dr. Rajnherc. E AZV cu nos tin mester ta hopi orguyoso 
di dje, lo bay sufri, pasobra costo di cuido ta sigui subi dras- 
ticamente y si no bay haci algo awo, ta bay perde tur cos 
dentro di poco tempo. Dr. Rajnherc a gradici minister di salud 
y tambe Edwin Jacobs di AZV pa tur sosten duna. 
Despues di e discurso aki, a sigui e acto di firmamento entre 
e dos institutonan, seyando asina e colaboracion entre 
ambos p’e bienestar di tur pashent sea habitante, turista of 
migrante. 


Dr. Joel Rajnherc 


Si hospital y ImSan no colabora 
cu otro e pashent t’esun cu lo sufri 

D 
iahuebs 
den 
oranan 
di 
mainta a firma un acuerdo 
di cooperacion (MOU) entre 
Ministerio di Turismo y 
Salud 
Publico, 
HOH, 
ImSan y AZV. Minister 
Oduber a señala cu ta pa 
prome biaha den historia 
e instituto di HOH y ImSan 
ta bay traha hunto intensiva- 
mente. 
E MOU aki lo bay yuda na mehora 
e servicio y e calidad di cuido 
na Aruba, banda di esaki e 
MOU aki ta haci cu Aruba ta 
cumpli cu e Landspakket 
poni pa Hulanda. Cu e 
acuerdo firma aki HOH y 
ImSan ta bay traha hunto 
na un manera mas eficiente 
pa duna un mihor cuido na nos 
comunidad y pa mantene nos 
fondo di AZV sostenibel. 


E firmantenan di e MOU importante y historico aki tabata 
Minister di Turismo y Salud Publico Sr. D.P. Oduber, B.Ec – 
E president di Raad van Bestuur HOH, drs. J.E.M. Vroegop – 
E director ImSan, drs. J.R. Rajnherc, kinderarts y e director 
AZV, ir. E.M. Jacobs. 
E mandatario a trece dilanti cu e ta contento di e profesion- 
alismo y calidad di cuido cu HOH y ImSan ta duna na nos 
comunidad. Awor cu e acuerdo di cooperacion aki esaki 
ta bay mehora aun mas. Pa locual ta nos seguro medico 
general (AZV), esaki Aruba mester ta orguyoso di dje 
mirando cu nos ta un di e poco paisnan na mundo cu tin 
un seguro asina extensivo. Hopi paisnan grandi y avansa 
no tin un seguro general manera esun di AZV, e manda- 
tario ta remarca. 


Minister Oduber a papia tambe riba e retonan cu tin den 
Salud Publico, Aruba no tin e comunidad di mas saludabel. 
Tin hopi asegurado cu ta sufri di malesanan cronico. Nos 
tin “dubbele vergrijzing” y tambe ta existi e presion cu 
Hulanda a impone pa corta presupuesto di AZV cu ta den 
e Landspakket. 


Minister Oduber a splica cu na januari di 2021 a duna e 
tarea pa haci un investigacion riba eficiencia, efectividad 
y financiamento di cuido na Aruba na profesor Hubben y 
profesor Batenburg. Na januari di 2021 a institui tambe 
un comision nacional di cuido cu a haya como tarea 
pa trece diferente recomen- 
dacionnan dilanti di con 
nan ta pensa cu nos por 
yega na e recorte di 
60 miyon florin den 
cuido. A crea un 
Roadmap 
con 
y 
unda ta bay haci e 
reformanan necesario 
pa garantiza cu AZV ta 
keda sostenibel. 


Den lineanan grandi e 
MOU aki lo bay percura 
pa un mihor cooper- 
acion 
den 
ambos 
instituto, un mihor 
cooperacion entre 
e personal esta e 
specialistanan cu ta 
traha den ambos insti- 
tuto. Tambe pa brinda 
un mihor cooperacion na e 
pashentnan cu ta sufri di malesanan manera diabetes y 
dialyse. Pa traha mas conhunto den compra di remedinan, 
sistemanan y ekiponan. Tambe un mihor cooperacion den 
e sistema di IT. 


Minister Oduber ta di opinion cu esaki ta un bon base 
pa cuminsa traha mas estrecho cu otro y e mandatario 
tin pleno confiansa den e profesionalismo y e experticio 
cu ambos instituto ta brinda. Tambe minister Oduber ta 
convenci cu e cooperacion aki lo mehora e efectividad y 
eficiencia den cuido medico y naturalmente e calidad di 
servicio cu ambos instituto ta brinda. 
Finalmente e mandatario a gradici Sr. Vroegop di HOH y Sr. 
Rajnherc di ImSan y tambe na Sr. Jacobs di AZV cu durante 
e ultimo lunanan a traha duro riba e MOU pa asina por 
a firma locual ta e producto final cu e meta pa mehora e 
calidad di cuido y servicio. 


Minister Dangui Oduber: 


Pa prome biaha den historia tin un acuerdo 
di cooperacion firma entre HOH y ImSan 

otro lidernan lo por mira esaki como algo cu 
no tabata suficiente. Un medio a hasta publica 
un foto di e monumento na Willemstad, como 
recordatorio pa e lucha di libertad di esclavonan 
riba e isla, caminda lider di e lantamento aki, 
esta Tula y su colega, Carpata, a wordo asesina. 


Na e sitio caminda e monumento aki a wordo 
construi pa recorda e lantamento di 1795, tin 
cu corda cu ta net e sitio caminda Tula a wordo 
husga y maltrata formalmente pa finalmente 
nan bula su cabes afo, haciendo esaki pa spanta 
otronan cu tin mesun tipo di accionnan aki, 
kico ta spera nan. Carpata tambe a sufri mesun 
suerte aki y atrabes di añanan largo, escla- 
vonan di famia y negoshinan Hulandes, a wordo 
forsa pa traha, obliga pa haci loke nan supuesto 
doñonan tabata kier, hortando nan libertad 
como ciudadanonan original di e islanan aki. 
Den Caribisch Netwerk di dia 6 di Juni di 2018, 
un articulo produci pa Naeem Juliana, a keda 
publica algun aspecto cu ta cuadra cu e pensa- 
mento di resistencia cu tin pa e gesto cu gobi- 
erno Hulandes ta bay presenta proximamente. 


“Helden die voor deze strijd in het geval van 
Tula en Carpata de hoogste prijs betaalden. 
Buma heeft gelijk wanneer hij zegt dat dit land 
een verhaal nodig heeft. Maar dan wel een 
eerlijk verhaal. Een verhaal over een land dat 
zich op de hoogste idealen liet voorstaan maar 
ondertussen een deel van haar onderdanen als 
beesten verhandelde en afslachtte.” 


MAS BERDAD 
“Tijdens de voorgaande dagen werden talloze 
in opstand gekomen slaven de dood in gejaagd 
door het leger en een burgermilitie. Een 
laatste enclave van de slaven werd omsingeld. 
Waterputten werden gedempt en als de putten 
hiervoor te diep waren, werden ze door het leger 
verziekt met dode honden. Zoveel mogelijk in 
verzet gekomen slaven moesten dood, opdat niet 
alleen de rebellie zelf maar ook elke triomfan- 
telijke herinnering eraan uitgewist zou worden.” 


Palabranan fuerte sin duda pero cu ta refleha 
e seriedad di loke a pasa un ‘tiki’ y aki tin cu 
señala cu hopi hende no sa e storianan real di 
e lucha aki, p acaba c’un abuso inhumano y 
sumamente cruel y pa tal motibo ta cuestiona si 
solamente un gesto di un excuus lo ta suficiente 
pa tanto maldad. 


Duda a sigui existi den intencion di Hulanda 
pa pidi excuus pa rol den sclavitud 


A 
we ta tuma luga na Den Haag, un reunion special caminda lo tin delib- 
eracion tumando luga, con e proceso di intencion di gobierno Hulandes 
pa ofrece su disculpa pa e rol cu Hulanda a hunga den e pasado bergonsoso 
di sclavitud den e parti di Caribe Hulandes. Ainda tin gruponan cu ta kere cu 
algun palabra di excuus pa tur loke a tuma luga, simplemente no ta suficiente 
y esunnan cu a bin cu e iniciativa aki, kisas ta kere cu e “gesto” di Gobierno 
Hulandes lo cambia e pasado hororoso aki pero en realidad tin hopi ta insisti 
cu mester tin mas den e gesto aki cu solamente algun palabra. 
Loke tin cu menciona ta cu e gesto di gobierno Hulandes pa presenta un tipo 
di excuus oficial, un excuus concreto riba papel, a ser bon mira tambe tanto 
na islanan di Caribe Hulandes como tambe na Surnam pero segun e dianan 
ta pasando of e momento ta acercando, por sinti cu tin mas oposicion contra 
di e proceso aki, caminda hopi ta kere cu Hulanda su participacion den e 
pasado di abuso aki, ta bay mucho mas leu cu palabranan y reconocimento 
di Hulanda den e proceso aki.Ayera den algun publicacion na Hulanda, entre 
otro a puntra ‘Hoe gaan we schade van slavernij inhalen?’ cu ta bisa hopi di 
e proceso aki y cu awe kisas ta mustra riba un bon gesto pero aki algun aña, 

R 
ecientemente Prome Minister Evelyn 
Wever - Croes a atende un reunion hopi 
importante na Catshuis riba e tema di sclavi- 
tud. E reunion a wordo organisa pa Minister 
president di Hulanda Mark Rutte. Presente na 
e reunion aki tambe tabata Minister Hanke 
Bruins Slot, Minister Robbert Dijkgraaf, Min- 
ister Franc Weerwind y Secretario di Estado 
Alexandra van Huffelen y Secretario di Estado 
Maarten van Ooijen. Aparte di nan tambe 
tabata tin presente varios organisacion cu ta 
activo na Hulanda y den region di Caribe riba e 
tema di sclavitud, di discriminacion y racismo. 


Durante di e reunion Prome Minister Wever - 
Croes splica cu e tabata hopi impactante pa 
scucha e organisacionnan expresa tocante 
e impacto di sclavitud riba generacionnan di 
personanan cu a bin for di Africa y islanan 
y con e efecto di sclavitud ta actualmente 
ainda. E tabata un reunion cu a dura cuatro 
ora, caminda a intercambia di ideanan y di 
pensamento entre otro con e reconocemento 
y disculpa lo mester tuma luga di parti di 
Hulanda, pa e efectonan di sclavitud cu tin den 
historia di nos paisnan. Pero principalmente 
tambe e recuperacion y cooperacion entre e 
paisnan despues di duna disculpa. 


Premier Wever - Croes a splica cu durante e 
reunion a trece puntonan dilanti cu ta impor- 
tante pa Aruba, manera e impacto di e sclavitud 
transatlantico, pues di Africa pa nos isla pero 
tambe e sclavitud cora cu ta, e indjannan cu 
tabata biba riba nos isla y cu e shonnan a haci 
esclavo. ‘Nos mester para keto na e sclavitud 
cora ey tambe cu ta parti di nos historia.’ 


Pa conclui, Prome Minister a bisa cu e tabata 
un bon reunion y lo sigui ta den contacto y 
dialogo pa mira y determina e fecha exacto 
cu un disculpa ta bay tuma luga si esaki ta e 
caso, y tambe na ki forma y door di ken e lo 
tuma luga. 


Prome Minister Evelyn 
Wever-Croes a reuni cu 
Minister President di 
Hulanda riba e tema di 
sclavitud den region 

R 
ecientemente, Minister di Husticia y Asuntonan Social 
Rocco Tjon a reuni cu Sra. Monique Mos, hende ta forma 
parti di e ekipo cu ta traha riba e preparacionnan pa loke ta e 
implementacion di e “Nederlandse Wetboek van Strafvorder- 
ing”, pues e Ley di Procedemento Penal nobo. Hulanda a aloca 
450 miyon florin, pa por implementa esaki. 
Durante e Justitieel Vierpartijenoverleg (JVO) cu a tuma luga 
den Augustus di e aña aki, Minister Tjon a indica cu Aruba 
lo implementa e Ley di procedemento penal nobo na aña 
2024. Esaki lo nifica cu Aruba lo bira e prome pais den region 
Caribense di Reino pa implementa esaki. Sra. Mos a duna di 
conoce di ta dispuesto pa duna Aruba su sosten den e proceso 
di implantacion di e Ley di procedemento penal nobo. Den 
cuadro di esaki, Sra. Mos lo tene varios reunion importante cu 


e diferente stakeholders, manera “Gemeenschappelijk Hof van 
Justitie”, Ministerio Publico, KPA y claramente cu Ministerio di 
Husticia y Asuntonan Social. E Ley nobo aki lo tin un cantidad 
grandi di cambio cu sigur lo tin su impacto den practica. Algun 
ehempel di esaki ta encera introduccion di metodonan nobo di 
investigacion, lo bin cambio den e derechonan di detenidonan, 
victimanan y representante legal, caminda esakinan lo wordo 
amplia. Banda di esaki, lo bin cambio tambe den cuadro di 
“inverzekeringstelling “ y detencion. 
Por ultimo, mester bisa cu e meta di e reunion aki tawata pa bin 
cu un plan pa inicia e proceso di implementacion, unda ta bay 
sondea e necesidadnan den cuadro di IT y cursonan necesario, 
pa por añadi esaki na e presupuesto di 2024. Den e siguiente 
aña, tur miembro di Cuerpo Policial, Ministerio Publico, Hof van 
Justitie y tur otro departamento concerni lo haya un curso riba 
e ley di procedemento nobo. 


Minister Rocco Tjon: 


A reuni cu Sra. Monique Mos 
den cuadro di implementacion 
di e “Nederlandse Wetboek 
van Strafvordering” nobo 

Yena e codigo riba 
funmiles.net pa 
gana premio. 


Arugas 


...y hopi 
premio 
mas! 


Colecta tur 
4 y score! 


Tempo pa participa y gana: cumpra na 
un Fun Quartets Partner y ricibi carchinan 
di Fun Quartets! Colecta 4 serie y bay p’e 
premionan grandi. 


• Un Toyota Rush KR di Garage Cordia Aruba 
• Verf bo cas completo* cu Global Paint 
*(max 50 galon- excl. Silicone Roof Paint) 


• 2 biahe ida y buelta pa Santo Domingo di Jetair 


Bishita funmiles.net pa tur info, regla di campaña, 
y premionan. Campaña ta valido te 12 di januari, 2023. 


Scratch 
& Score! 
wega online 


Nos ta consciente cu polis tin un tarea grandi pa cu siguridad. Nos sa 
den Cuerpo Policial na momento aki tin basta demotivacion y e organ- 
isacion no ta mucho saludabel. Tin falta di personal cu sigur ta afecta e 
servicio duna na pueblo. Pe motibo aki mes mi persona a haci e peticion 
na Minister di Husticia pa nos korpschef nobo bin parlamento pa asina 
informa nos kico ta e plannan cu e tin pa cu KPA y specificamente con e ta 
bay sanea nos Cuerpo Policial, hisa e motivacion di e polisnan pa duna e 
miho servicio posibel na pueblo y con lo bay frena e fenomeno lamentabel 
cu nos ta mira ta desaroyando. 


Mi por bisa cu mi ta haya bon feedback di nos korpschef nobo cu sigur ta 
dunando speransa cu e LO bay nifica algo positivo pa nos aki na Aruba. 
Bedrijsvoering, cuido di personal y colaboracion mester ta central den su 
maneho. Inverti den polis di bario tambe lo contribui na barionan mas safe. 
Mi lo percura pa e reunion aki tuma lugar y asina parlamento y pueblo por 
ta nan altura di e ultimo desaroyonan pa cu KPA. 


Parlamentario Alvin Molina (MEP): 


Siguridad na Aruba mester keda garantisa 


P 
a cuminsa mi kier manda palabranan di 
profundo condolencia na famia y sernan 
keri di e victimanan di violencia den e dianan 
cu a pasa. Ademas, mi ta desea di ofrece mi 
condolencia na ful Aruba, pasobra no sola- 
mente nos a perde yiunan di tera, pero si no 
tuma accion, poco poco nos lo ta perdiendo 
un cualidad esencial di nos pais, cual ta uno di 
ta un pais safe. 


Pa garantisa siguridad riba caya, na clubnan 
nocturno, y otro hot zones tin diferente 
factornan cu mester tene cuenta cune y traha 
riba dje. Un punto cu ta importante pa garan- 
tisa esaki ta e infrastructura. Pensa riba por 
ehempel camara di siguridad, metal detector, 
cayanan bon ilumina (luz) y mas. Un otro 
factor cu ta hunga un rol ta nos leynan. Mester 
percura pa nos revisa nos leynan, evalua nan 
y sigur tene na cuenta con esaki ta wordo haci 
den Reino pa percura cu nos ta na un standard 
internacional. Un otro factor cu ta sumamente 
importante pa nos por salvaguardia siguridad 
pa un tempo largo ta educacion y formacion di 
nos muchanan na scol, den e barionan, na cas, 
den famia. Ki guia, norma y balornan, expec- 
tativa pa futuro, proteccion, ta wordo duna na 
e muchanan. Pa por logra garantisa siguridad 
berdadero y sostenibel pa Aruba e ta rekeri 
di ful comunidad. Centro di barionan, iglesia, 
clubnan deportivo, tur tin un funcion hopi 
importante den formacion di nos hendenan. 


Pa cu e casonan specifico di siman pasa mi tin 
di manda un palabra di pabien na nos Cuerpo 
Policial cu a haci un bon trabou y a captura e 
sospechosonan den 1 ora di tempo. 

Schedule di weganan 
Schedule di weganan 


Qatar World Cup 2022 
Qatar World Cup 2022 


Diasabra, 3 december 2022 
11am – Hulanda vs USA 
3pm – Argentina vs Australia 


Diadomingo, 4 december 2022 
11am – Francia vs Polonia 
3pm – Inglatera vs Senegal 


Dialuna, 5 december 2022 
11am – Hapon vs Croacia 
3pm – Brazil vs Sur Korea 


Diamars, 6 december 2022 
11am – Maroco vs Spaña 
3pm – Portugal vs Suisa 


Ronde 16 


Diabierna, 9 december 2022 
11am – Croacia vs Brazil 
3pm – Hulanda vs Argentina 


Diasabra, 10 december 2022 
11am – Maroco vs Portugal 
3pm – Inglatera vs Francia 


Diamars, 13 december 2022 
3pm – 


Diaranson, 14 december 2022 
3pm – 


Quarter-Finals 


Semi-Finals 


Diasabra, 17 december 2022 
11am – 


Diadomingo, 18 december 2022 
11am – 


3rd Play-Off 


Final 


Hulanda 
3 


Argentina 
2 


Francia 
3 


Inglatera 
3 


Hapon 1|1 


Brazil 
4 


Maroco 


Portugal 
6 


Croacia 
0 


Hulanda 
0 


Maroco 
0 


Inglatera 
0 


1 
USA 


1 
Australia 


1 
Polonia 


0 
Senegal 


Croacia 


1 
Sur Korea 


Spaña 


1 
Suisa 


0 
Brazil 


0 
Argentina 


0 
Portugal 


0 
Francia 


- 
0 


- 
0 


- 
0 


- 
0 


0 
- 


0 
- 


0 
- 


0 
- 


www.awemainta.com 


HaYa nOS riba: 
HaYa nOS riba: 


noticia@awemainta.com 
aviso@awemainta.com 
awemaintaa@gmail.com 


EDICION NOBO NA 
AWEMAINTA.COM 


www.awemainta.com/latinos-al-dia 


www.facebook.com/npcaruba 


E diferencia 
den noticia 


1|3 


0|3 

U 
n intercambio di prizonero entre Rusia y 
Merca, a conduci na regreso di e cono- 
cedo hungado di basketball femenino Brittney 
Griner pa su pais natal despues cu na luna 
di februari di e aña aki, el a keda deteni pa 
motibo di posesion di droga. 


A cambio pa laga Griner liber, gobierno 
Mericano a bay di acuerdo pa entrega e comer- 
ciante Ruso Viktor Boet di 55 aña liber pa e 
bolbe su pais y tambe gobierno di Presidente 
Joe Biden a negocia pa logra libertad di Paul 
Whelan kende a wordo acusa di haci spionahe 
pa Merca. 


Griner ta mundialmente conoci y tabata 
hungando den e liga femenino profesional 
WNBA y militando den e ekipo di Phoenix 
Mercura pero tambe tabata hunga den e liga 
profesional di Rusia, caminda el a wordo 
deteni ora cu autoridadnan a descubri azeta 
di marihuana den su tas. 


No tabata un violacion serio ya cu tabata un 
cantidad hopi limita pero gobierno Ruso den 
su conflicto cu Ukraina, a uza detencion di e 
deportista como propaganda militar contra di 
gobierno Mericano. 


Griner a ser transporta pa aeropuerto di Abu 
Dhabi caminda e intercambio a tuma luga y 
un rato despues ora cu e tabata sinta den 
avion caba cla pa Sali pa Merca, Presidente 
Joe Biden a combersa cu e deportista kende a 
sigura cu e ta bon estado di salud. 


Pa loke ta Paul Whelan ainda bin cierto nego- 
ciacion tumando luga riba e condicionnan di 
su libertad, un ex marinier cu ta sintando un 
castigo di 16 aña di prizon. 


Pruebanan treci dilanti ta carece di base legal 
pero na Rusia esaki no ta necesario sigur ora 
cu ta trata di un ciudadano Mericano, apesar 
cu Whelan tin paspoort Canades y otro dos 
mas. 


Rusia ta laga hungado di basketball 
Brittney Griner regresa Merca 

U 
n mama Hulandes di 61 aña a perde su bida den fin di 
siman na Marbella, Spaña despues cu el a dicidi di bay 
bishita su yiu homber di 26 aña kende tabata sufriendo di un 


atake di depresion pisa. 
Segun e informacion for di Hulanda, ta mustra cu ya caba 
pa algun siman caba, e yiu homber bibando pa algun tempo 
caba na Marbella, a bin ta sufriendo di atakenan di depresion 
y cual a bira asina serio, cu un amiga cu ta bibando hunto cu 
e homber, a avisa e mama kico ta pasando y mesora e señora 
aki cu su amor maternal, a dicidi di bishita e yiu homber aki. 
E mama a yega den oranan di mainta y mesora a bay apar- 
tamento di e yiu den un intento pa mira con e por calma e 
yiu pero riba mesun dia bisiñanan a scucha desorden den e 
camber, a scucha destruccion tumando luga pero ningun 
hende por a drenta e apartamento ya cu e porta tabata 
blokia pa algun mueblo. 
Dor di un habri chikito a mira un hende muhe riba vloer y 
hende no tabata duna señal di bida y mesora a avisa autori- 
dadnan policial cu mesora a bin atende cu e caso y ora cu a 
drenta den e camber, a bin haya e señora di 61 aña sin bida, 
cu hopi sla riba su curpa y marca riba su garganta dunando 
indicacion cu el a wordo choca te ora cu el a fayece. 
E yiu homber mes a bandona e apartamento y mesora a 
duna un orden den detencion pa su persona y despues di 
algun ora polisnan a bin haya e homber aki canando banda 
di caretera mita sunu y e tabata den un estado mental hopi 
bruha mes. 
Mama cu yiu tabatin un diferencia di pensamento pa algun 
tempo caba pero ora cu amiga di e yiu homber a pidi pa 
intervencion di e mama, el a dicidi di bay haci esaki pa mira 
kico e por drecha ainda y calma e yiu homber pero el a wordo 
asesina. 


Mama cu a bay yuda yiu cu depresion a wordo asesina 

D 
rs. Mervin Wyatt-Ras a trece padilanti cu 
pashentnan no por mas cu pago di re- 
medinan ya cu nan cartera ta bashi. Segun 
Mervin Wyatt-Ras cuido medico ta hopi im- 
portante pa un comunidad y sigur pa pais 
Aruba. Durante conferencia di prensa dilanti 
dr. Horacio Oduber Hospital, e parlamentario 
a trece padilanti cu e renobacion y ampliacion 
di nos hospital, cual ta un hoya di proyecto, 
a inicia bou di Gabinete Eman. Sinembar- 
go gobierno na mando desde 2017 no kier 
a continua cu e proyecto aki. Dor di presion 
di CAft e minister actual, Dangui Oduber, ta 
hay‘e obliga di finalis’e. Si cana den hospital 
por mira con bunita e parti cu a ser renoba ta 
y cu aparatonan moderno. E sosten, ayudo y 
cuido den hospital tambe ta ser duna dor di 
profesionalnan medico cu dedicacion y ta di 
bon calidad. Wyatt-Ras recientemente tabatin 
un experiencia positivo cu familiar cu tabata 
interna. P’esey no ta cuadra cu aunke cu go- 
bierno ta anuncia cu tin un surplus den presu- 
puesto toch di otro banda ta keda corta den 
cuido medico y otro terenonan, den cual neta- 
mente ta necesario mas inversion. 


Nos ciudadanonan ya no por mas. Tin famia 
cu no tin ni pan pa pone ariba mesa di nan 
yiunan. Tin famia cu no por paga nan debenan 
y no por paga nan cas. Prijs di awa, coriente 
y gas a subi drastico. Esnan cu kier traha un 
cuminda di Pasco no por asina manera nan 
kier dor di aumento di comestibel y di gas. Pan 
y hasta prijs di webo a subi. Schoolgeld tambe 
a ser hisa. Prijs di gasolin a subi y aki un par di 
dia nos lo tin cu bay core ariba burico. Esaki ta 
e realidad di nos hendenan. 
Medicina ta hopi importante pa un persona cu 
tin malesa cronico, un acute stoornis of male- 
star. Na e momento ey ta hopi importante pa 
e persona por ricibi su medicina pa e por bira 
bon of recupera. Y esey tambe ta locual ta 
nos preocupacion. Tin persona cu no ta tuma 
e remedi cu ser receta paso nan no tin placa 
pa paga. Wyatt-Ras a haci pregunta na gobi- 
erno encuanto e cantidad di persona cu si ta 
ser vergoed. Paso gobierno ta bisa bunita cu 
e remedinan di esnan cu tin malesa cronico ta 
ser vergoed, sinembargo no ta conoci e cant- 
idad di e pashentnan ey. Tampoco ta conoci 
cuanto persona cu no tin malesa cronico tin 
cu paga pa nan medicamentonan. A puntra e 
cantidad aki. 


Tin pashentnan a trece nan recibonan pa 
e parlamentario y su coleganan mira. E ta 
menciona un pashent cu a paga pa despues 


di un bishita na dokter mas o menos 50 florin 
pa par di remedi. Un persona cu no ta traha 
y no tin entrada suficiente no por paga esaki. 
Wyatt-Ras ta enfatisa cu e preocupacion di 
fraccion di AVP ta alabes e preocupacion di 
pueblo. 


Banda di esaki Wyatt-Ras a trece su preo- 
cupacion padilanti pa loke ta trata e area di 
fysiotherapie. Fysiotherapie ta hopi impor- 
tante pa un persona na momento cu e haya 
accidente of e tin un letsel of a haya un stroke. 
E persona cu no por move of mester reha- 
bilita tin mester di ayudo profesional pa yud’e. 
Tambe ora ta trata muchanan cu tin un of 
otro limitacion cu mester ser stimula y haya 
yudansa pa cu movecion, ta necesario fisiote- 
rapia. Pa muchanan of esnan cu un deficiencia 
of limitacion cu no por cana of tin dificultad 
cu movecion ta importante pa ser stimula 
desde chikito. Nan mester haya fysiother- 
apie riba base continuo. Esaki no ta posibel 
na e momento aki na Aruba, apesar cu gobi- 
erno cada bes den su begroting ta menciona 
cu e ta cumpli cu SDG’s, esaki no ta e caso. 
E profesionalnan cu ta duna ehercicio y/of 
fysiotherapie hopi biaha ta ser lubida, segun 
Wyatt-Ras. Banda di tur e specialismonan 
fisioterapia lo mester haya debido atencion. 


Wyatt-Ras ta menciona cu Parlamento a ricibi 
un carta di nan caminda nan ta informa nos 
y nan ta pidi pa haya sosten pa hisa e cant- 
idad di tratamento. Fraccion di AVP a manda 
pregunta dirigi na minister pa haya aclaracion 
y pa wak con pa hisa e cantidad di tratamento 
per pashent. Nos ta haci un apelacion na gobi- 
erno pa yuda e specialismo aki. Wyatt-Ras 
alabes ta trece padilanti cu den nomber di 
su fraccion el a entrega un mocion cu a ser 
aproba unanimamente, pero cu te ainda no a 
ser ehecuta pa por haci posibel cu hobennan 
cu limitacion por haya fisioterapia. Si sigui 
corta den cuido dor di e gobierno aki lo haci cu 
mas specialista y otro profesionalnan medico 
lo bandona nos pais, locual lo baha e calidad 
di nos cuido drastico. 


Ta sumamente bergonsoso cu nos partido cu 
a introduci AZV nan anja 2000 bou Gabinete 
Eman, tin cu experiencia con e gobierno aki ta 
caba cu e espirito di AZV. E ley di AZV ta haci 
posibel cu tur ciudadano tin derecho pa haya 
cuido medico na pais Aruba anto awor nos ta 
mira cu esaki no ta posibel. Si e gobierno aki 
sigui su curso nos lo bay mas atras y lo tin 
klassezorg of cuido di clase, den cual esnan 


cu por paga so por haya e cuido medico. Esaki 
ta preocupante y inaceptabel. 
Gobierno mester honra cu nos pashentnan tin 
derecho y si bo kier yena bo boca y bisa cu 
pashentnan tin derecho mester duna pash- 
entnan en berdad nan derecho tambe. 


Segun e parlamentario un djis lo trata den 
parlamento ley encuanto “Belastingsplan 
2023”. Den e ley aki lo reglamenta subidio 
di BBO cu 1%, Lo hisa e toeristenheffing di 
9.5% pa 12.5% y lo bay corta den mercadeo 
di e pilar principal di nos economia cu ta nos 
turismo. Di tur entrada 40% lo bay den caha 
di gobierno y 57% so lo bay pa ATA. Aki lo 
haci nos turismo mas caro cu lo tin su impacto 
negativo ariba nos economia, inversionnan y 
tambe empleo di nos ciudadanonan lo bay ta 
na peliger. 


Por mira claramente con e gobierno aki 
ta goberna. Pa nan por keda mantene nan 
gastonan di goederen en diensten halto y 
keda nombra nan amigonan y famianan den 
gobierno nan ta purba manda tur placa pa 
nan caha di gobierno sin importa e conse- 
cuencianan. 


Asina tambe ta keda corta den cuido medico 
cu ta tocante e ader di nos pais. Nos mester 
garantisa cu nos hendenan tin salud pero 
e gobierno aki no tin amor pa nos ciudada- 
nonan y nos salud. Gobierno a bay di acuerdo 
cu landspakket sin consulta cu pueblo. Evelyn 
Wever Croes a bende nos autonomia. A bay 
di acuerdo cu Hulanda den sentido di corta 
den cuido. Asina e ta bisa pueblo. Sinembargo 
awor e ta obvio cu ta e gobierno aki mes 
tambe kier corta den cuido y tur otro tereno. 
Ya cu ta gaba cu tin un surplus pa 2022, lo 
mester por yuda cuido medico, especial nos 
ciudadanonan den necesidad cu no por paga 
nan medicamentonan. Wyatt-Ras ta haci un 
apelacion na gobierno pa atende cu e area di 
cuido cu ta esencial pa bida di nos ciudada- 
nonan. Si nos inverti awor den cuido toch tin 
cu carga consecuencianan a lo largo, special- 
mente despues di COVID-19. Si nos sigui 
asina nos no por ni come, bebe, baña, ni bira 
malo y mester bay core riba burico, segun 
Parlamentario Wyatt-Ras. 


Drs. Mervin Wyatt-Ras: 


Si sigui asina nos no por bira malo 
mas y tin cu bay core riba burico 

L O C A T E D A T B U C U T I 
& T A R A B E A C H R E S O R T 


pa asina evita enfrenta coleganan 
riba e realidad di Benny y e caso 
Avestruz. Te ne dia di awe niun 
colega di su fraccion a tribi di 
vocifera algo riba e caso aki. 
Pa simannan awor no a mira ni 
tende algo di e protagonista di 
caso Avestruz. Ta bay ta intere- 
sante pa mira kico lo bay sucede 
na Januari of februari 2023 y cual lo 
ta e sentencia di hues den e caso notorio 
aki. 


E postura di Benny ta interesante, despues cu 
el a para cu basta arogancia den Parlamento, 
gritando barbaridadnan manera; “E gobierno 
aki su dianan ta conta, esey ta bo dianan 
tambe sr. Presidente!” Ademas den otro 
ocasion Benny a sinta gaba y grita cu niun 
hende lo kite for den Parlamento, y con e la 
manda coleganan den coalicion bay “chupe.” 
Sinembargo, riba e ultimo dia cu fiscal a 
presenta e requisitoir di sesenta pagina 
contra Benny, y diripientemente ta parce cu 
tur su scamanan a baha, y a hasta yora dilanti 
hues. 
Aunke Benny a yora, despues el a lanta cabes 
atrobe y tanto su persona y miembronan 
di fraccion di AVP a keda benta PG, land- 
srecherche, KPA, Hues y tur profesionalnan 
bao bus. Nan meta ta pa asesina nan caracter 
den un forma sistematico. Uzando palabranan 
contra nan manera racista, narcista, politi- 
camente motiva, parcial, y hopi palabranan 
completamente inapropia. Un cos ta sigur, 
mucho mas nos no lo mester warda pa un 
decision di hues. E dianan ta cortico, falta 
poco menos di dos luna pa un sentencia cay. 
Sigur, tin un presion grandi den seno di AVP. 
Otro sla pa e “bon comun” ta na caminda? 
Si Benny ta wordo haya culpabel pa hues, e 
apoyo pa criminalidad ta e “bon comun” cu 
Mike Eman kier siña nos hobennan? Cana 
sali di Parlamento bao argumentonan falso ta 
parti di e “bon comun?” Sin duda Mike, tur 
hende a ripara caba cu bo “bon comun” a 
muri un “mal morto comun!” 


Parlamentario Marco Berlis (MEP): 


Caso Avestruz ta sigui otro siman december 12-14! 


E defensa di tur sospechosonan lo haya e oportunidad di presenta nan defensa dilanti mesa berde 


D 
ialuna otro siman, december 12 te cu diaranson 14 e 
caso Avestruz lo continua su proceso dilanti mesa 
berde. Den e ocasion aki e abogadonan defensor di e 
sospechosonan lo tin e oportunidad pa presenta nan 
defensa dilanti hues. Manera nos tur sa, e caso Avestruz 
a cuminsa na September y awor a yega su culminacion 
na December. 


Esaki ta e ultimo fase di e caso mas grandi di corupcion 
den historia di pais Aruba. Benny Sevinger tin 5 acusacion 
serio contra di dje: 1) Falsificacion, 2) Estafa, 3) Labamento di 
Placa, 4) Abuso di funcion, 5) Soborno. Un caso sigui di cerca pa comu- 
nidad y cu a crea hopi conmocion den pueblo. Fiscal den su requisitoir 
ta declara cu e grupo chikito den Benny su circulo di amigonan a bira 
“stinkend rijk.” Nan a bira stinkend rijk riba custia di pueblo y riba custia 
di e patrimonio di pueblo. Ta mas cu claro cu hopi hende ta hostina pa e 
accionan di e ex-minister Sevinger. 


Mientras Benny ta scondi den accion y no por wak e niun caminda, su 
lider Mike Eman ta muisstil riba e caso. Bao di e mascarada di un protesta 
ficticio, e coalicion di AVP lidera pa Mike Eman, a core sali for di sala di 
Parlamento y no kier a trata e presupuesto 2023 di Aruba, 

I 
ncidente y accidente ta pasa ora 
menos nos ta spera. P’esey ta im- 
portante pa nos semper ta prepara. Un 
parti primordial di e preparacion pa un 
calamidad ta encera e conocemento 
di e pasonan cu ta tuma lugar den un 
caso di emergencia. Muchanan ta den 
un etapa vulnerabel y tin mester di nos 
proteccion. Fundacion Pa Nos Muchan- 
an un bes mas a organisa su curso di 
prome asistencia y siguridad. E curso 
consistiendo di tres sesion a conta cu 
13 participante cu a completa esaki 
exitosamente. 


E curso tawata un colaboracion di dife- 
rente organisacion. Participantenan a 
siña e teoria y practica di prome asis- 
tencia y CPR hunto cu American Safety 
and Health Institute. Brandweer Aruba a 
siña e participantenan tocante siguridad 


di candela y Directie Volksgezondheid 
a siña e participantenan tocante sigur- 
idad di baby ora di drumi. Sin laga’fo, 
Fundacion Pa Nos Muchanan a siña e 
participantenan tocante sigur- 
idad pa paden y pafo di cas. 


E participantenan a haya e 
oportunidad di comparti nan 
experiencia y conocemento 
cu otro. Alabes pa puntra e 
profesionalnan tocante nan 
experticio. Despues di e tres 
sesionnan, e participantenan a 
ricibi nan certificado y carnet 
di EHBO. 


Preveni ta mihor cu lamenta. 
Si abo ta un mayor, famia of 
un dunado di cuido di mucha 
y ta desea di participa den nos 


curso di prome asistencia y siguridad, 
of un di e otro cursonan cu nos funda- 
cion ta ofrece, sigui nos riba Facebook 
pa keda informa. 


Exitoso curso di prome 
asistencia y siguridad pa mayor 

P 
a clausura e siman di lantamento di mucha, 
Fundacion Pa Nos Muchanan a organisa 
un feria di cuido propio pa mayor: Self-care 
Fair. Cu e feria, Fundacion Pa Nos Muchanan 
kier a conscientisa mayornan y tur esnan cu 
ta cuida mucha tocante e importancia di cuida 
nan mes. Un persona su salud fisico, con e ta 
sinti su mes emocional y socialmente y su situ- 
acion financiero tin hopi influencia riba con e 
lo reacciona riba comportacion di un mucha. 


El a tuma lugar diabierna dia 18 di november 
den e bario di San Nicolas. Scol di Arte a 
wordo transforma den un feria caminda famia 
henter por a participa activamente den dife- 
rente actividad. Socaletics tawata presente cu 
nan tayer di baile riba musica di soca. Esnan 
presente tambe por a forma parti di un tayer 
di meditacion duna door di Clementia Eugene, 
lectora di Universidad di Aruba. Coki Jeffrey 
La Rosa tambe tawata t’ey cu un demostra- 
cion di cushinamento di un dushi sopi pa 
esnan presente. 


Parti pafo tawata tin un feria consistiendo di 
diferente stands di informacion y benta. IBiSA 
tawata presente cu informacion tocante salud. 
Stichting Hunto tambe tawata t’ey cu informa- 
cion tocante salud mental. Biblioteca Nacional 
Aruba tawata presente cu informacion enfo- 
cando riba e importancia di lesamento. Centro 
pa Hoben y Famia, Tienda di Educacion y 
Fundacion Pa Nos Muchanan tambe tawata 
presente cu informacion tocante lantamento 
di mucha. Tambe tawata tin benta di producto 
local di cuido propio di Ma Didi y sin laga’fo 
benta di cuminda y bebida di Vegan & Natural 
Food y The Colorado Shack. 


E anochi tawata uno sumamente placentero, 
enfocando riba cuido propio. Fundacion Pa 
Nos Muchanan ta recorda tur esnan cu ta cuida 
mucha pa semper tuma tempo pa bo mes. Sea 
realistico cu bo mes y otro. Ta hopi impor- 
tante pa crea un balansa entre trabou, famia 
y tempo pa bo mes. Mas miho nos cuida nos 
mes, mas miho nos por cuida nos muchanan. 


Siman di lantamento di mucha: 


Self-care Fair na San Nicolas 

M 
inister Arends ta invita stakeholders pa atende un 
presentacion di e resultadonan di e estudio encuanto 
transporte pa publico, dialuna 12 di december 2022, 6’or 
di atardi na Aula den Universidad di Aruba.   
Universidad di Aruba a conduci un estudio riba e capa- 
cidad di carga pa loke ta trata e diferente permisonan cu 
ta wordo otorga pa transporte publico. E estudio a enfoca 
riba e varios preguntanan pero specialmente: cuanto 
permiso di transporte publico nos mercado tin espacio pe 
na e momento aki?  
Den e estudio a entrevista varios stakeholders activo den 
transporte publico e.o. chauffeur, usuario local, turista. 
Asina Ministerio di Transporte por haya datonan concreto 
y un bista amplio pa desaroya e maneho nacional di trans- 
porte publico.   


Maart 2022, Conseho di Minister a aproba pa introduci un 
moratorium pa asina trece un maximo cantidad di permiso 
cu ta wordo otorga segun nos ordenansa di transporte 
publico, esta moratorium. E maximo aki ta conta pa taxi, 
autobus, toerwagen, ongeregeldvervoer, verhuurauto’s y 


verhuurmotorfietsen. E cantidad maximo cual a ser ahusta 
a drenta na vigor 1 di maart 2022, y lo ta valido pa un 
periodo di 1 aña. A informa na mes momento cu e ultimo 
cantidad maximo (moratorium) ta basa riba data di 27 di 
september 2017 y a termina 26 september 2019.  


Comunidad di Aruba, taxistanan, chauffeurnan di autobus, 
operadornan di tour, companianan di renta di auto, prensa 
y pueblo en general ta keda invita pa asisti na e presen- 
tacion di e resultadonan di e investigacion, cual lo forma 
e base di e maneho pa transporte publico, dialuna 12 di 
december di 6:00pm pa 8:00pm na Universidad di Aruba.  


G 
abinete Wever-Croes contrario na e gobierno anterior, a 
pone integridad central den e programa. Premier Evelyn 
Wever-Croes ya den Gabinete Wever-Croes 1, a anuncia un 
vision ambicioso pa logra bon gobernacion y mas transpar- 
encia den gobernacion. Den Gabinete Wever-Croes 2, Minis- 
ter Ursell Arends ta continua cu e esfuersonan. 


Entre otro a institui Bureau Integriteit Aruba cu lo percura pa 
mas conscientisacion riba e tema, y caminda hendenan por 
yama pa raporta casonan cu no ta integro. Lo traha riba un 
Integriteitskamer cu lo mester controla destahonan publico 
di Gobierno, entre otro door di e-Procurement. Introduccion 
di e Corporate Governance Code, cu ta stipula reglanan di 
integridad pa companianan estatal y priva. 


Aparte di esey a traha tambe riba fortificacion di Institutonan 


di Estado pa haci e controlnan 
necesario riba funcionamento 
di Gobierno manera Parlamento, Raad 
van Advies, Algemene Rekenkamer. Tambe lo introduci e 
Ombudsman, defensor di pueblo cu lo atende kehonan di 
ciudadanonan. 


“E vision aki, lo permiti Aruba Ratifica e Tratado di Nacionnan 
Uni contra corupcion. Mientras tanto Aruba a cera aliansanan 
cu UNDP y OECD pa crea un governance hub, poniendo 
asina integridad y bon gobernacion central, no solamente 
cu palabra pero cu hecho. Mundo henter ta para keto awe, 
9 di December, Dia Internacional Anti Corupcion. Gabinete 
Wever-Croes ta pone integridad central den nos maneho. 
Nos mester evita mas scandal di corupcion den goberna- 
cion”, Prome Minister Evelyn Wever-Croes a enfatisa. 


Awe, Dia Internacional Anti Corupcion: 
Gabinete Wever-Croes ta 
pone integridad central 


“Nos mester evita mas scandal di corupcion den gobernacion” 


Minister Arends cu invitacion pa comunidad di transporte:  


Presentacion di resultado di estudio di Transporte Publico   

D 
urante 
su 
bishita 
di 
trabao na Hulanda reci- 
entemente, Minister Xiomara 
Maduro tabata tin e placer di 
por a topa cu studiantenan na 
Hulanda. E biaha aki tabata 
trata di un grupo grandi di 
studiante di e estudio ‘Minor 
Koninkrijkszaken’ di Haagse 
Hogeschool. Durante e encuen- 
tro Minister Maduro a duna un 
splicacion na e studiantenan 
riba su responsabilidad como 
Minister di Finansa. Ademas a 
splica riba e meta di e bishita 
di su persona y Minister Presi- 
dent na Hulanda. E mandatari- 
onan a ricibi varios pregunta 
pa cual nan a contesta e pre- 
guntanan riba e relacion di su- 
pervision financiero di parti 
Hulanda. Ambos mandatario a 
extende e invitacion na e stu- 
diantenan pa bolbe bek Aruba 
ora cu nan termina nan estudio 
pa yuda nos Pais progresa. Un 
stap cu pa hopi no ta facil, pero 
ta necesario pasobra Aruba 
mester di nos tur. Na final a 
gradici tur studiante presente 
pa kere den Aruba. 


Encuentro di Minister di Finansa y 
Minister President cu un grupo grandi di studiante 


Di e estudio ‘Minor Koninkrijkszaken’ di Haagse Hogeschool 

R 
ecientemente a inicia cu e di dos fase di 
e proyecto di Botica Aruba na Steenweg 
19. Despues cu a tene un destaho a otorga e 
proyecto na Sumipet cu lo ehecuta e trabou- 
nan di renobacion na e interior di e edificio. 
Ta calcula cu esaki lo termina den e prome 
lunanan di 2023. Asina e proyecto finali- 
sa, e monumento aki lo tin un funcion nobo. 
E piso abou lo keda converti den un res- 
taurant 
bou 
di 
e 
nomber 
di 
KOAL. 
Esaki lo ta e di tres funcion cu e edificio aki 
lo tin. Despues di tabata un Botica y vivien- 
da den añanan ochenta e la keda converti den 
tienda di Palais Hindu na aña 1993. Pa hopi 
aña conoci bou di e nomber di El Mercado. 
Despues cu ‘El Mercado’ a cera su portanan e 
edificio a keda bashi te na 2015 ora cu Stich- 
ting Monumentenfonds a cumpra e edificio. 
Entre 2016 y 2019 BEAM a haci uzo di e edi- 
ficio como un Atelier di arte. Na 2020 a inicia 
cu e proyecto di restauracion di e exterior. 
Pa locual ta e prome piso ainda e espacio 
di 156 meter cuadra ta disponibel pa huur. 
SMFA ta den combersacion cu diferente in- 
teresadonan y ta spera di pronto por yega na 
un funcion nobo pa e parti aki tambe di e ed- 
ificio. Pa mas informacion tocante huur por 
tuma contacto cu Stichting Monumentenfonds 
Aruba na info@monumentenfondsaruba.com 
E edificio na Steenweg, ta un monumento 
proteha cu a keda construi na 1925 pa Addison 
Winfield Croes. Hunto cu Gustave Nouel a 
cuminsa un di e prome boticanan riba e isla bou 
di e nomber di Botica Aruba na aña trinticinco. 
Durante e restauracion a hiba e edificio bek 
na su forma original den cual el a keda con- 
strui den añanan binti. Un monumento cu 
hopi detaye y decoracion cu a keda descu- 
bri durante e proyecto. Nos a logra restaura 
tur esakinan, habri e balcon di e edificio bek y 
trece bek e decoracionnan den estilo ‘ginger- 
bread’ tanto na e bentananan como na e balcon. 
Den e forma aki Stichting Monumentenfonds 
Aruba por garantisa cu e monumento di Steen- 
weg lo t’ey pa futuro generacionnan por conoce 
tambe e historia di Botica Aruba. 


Monumento di Botica Aruba lo haya un funcion nobo 

D 
en Haag – Prome Minister di Aruba mr. Evelyn Wev- 
er-Croes y Minister Plenipotenciario mr. Ady Thijsen 
recientemente a haci un bishita na burgemeester Ahmed 
Aboutaleb di Rotterdam. 


Durante di e bishita prome minister Wever-Croes a duna un 
relato di e ultimo desaroyonan na Aruba. E mandatario a 
bisa cu economia di Aruba a recupera di e pandemia, princi- 
palmente cu e sector turistico ta na un nivel prome cu Covid 
19. Ademas premier Wever-Croes a bisa cu Gobierno ta 
tumando accion pa diversifica economia di Aruba, cu ta un 
reto grandi pa Gobierno. Ta pensa den direccion di mas indu- 
stria riba e tereno di e refineria. Aruba ta sondea e posibi- 
lidad di trasbordo di LNG gas pa exportacion pa otro parti di 
mundo. Na PWC a wordo pidi pa haci un analisis cual direc- 
cion economico ta bon pa Aruba. Tambe cu Banco Mundial a 
defini seis sector cu tin potencia pa economia di Aruba. 


Burgemeester Aboutaleb a bisa di ta boga pa Aruba haci 
e transicion na energia mas sostenibel. El a mustra riba e 
construccion di mas turbina di biento cu lo genera energia 
cu por sirbi pa traha hidrogeno pa asina suministra por 
ehempel hospital cu coriente y tambe stimula mas auto elec- 
trico. Segun burgemeester Aboutaleb na final como pais bo 
ta crea un economia completamente nobo, cu segun expec- 
tativa lo crea mas cupo di trabao cu ta bay perdi cu den 
otro sectornan di bo economia. Sra. Wever-Croes a bisa cu 
Aruba ta den tramite pa bin cu un segundo parke cu turbina 
di biento. 


Actualmente tin un parke solar, pero proyectonan asina ta 
exigi masha hopi espacio mes. Aruba lo mester busca inver- 
sionistanan pa realisa algun proyecto den e ramo aki. Sr. 
Aboutaleb a mustra riba e compania Van Oord cu princi- 
palmente ta conoci pa trabao di bagger, pero nan ta hopi 
grandi den construi turbina di biento. 
Tambe durante di e combersacion a papia riba “solar panels” 
riba dak di casnan y edificionan. Prome Minister di Aruba 
a bisa cu Gobierno a yega na un acuerdo cu Elmar riba e 
asunto aki y tambe Gobierno lo bin cu un certificado pa e 
“solar panels”. 
Un biaha mas burgemeester Aboutaleb a subraya den su 
combersacion cu e delegacion di Aruba e importancia di 
transicion di energia y e cantidad di cupo di trabao cu esaki 
lo genera. 


Minister Plenipotenciario Ady Thijsen na su turno a bisa cu su 
vision como Minister ta pa haci Aruba mas visibel na Hulanda 
y tambe pa estresa e lasonan no unicamente cu e Gobierno 
di Reino, pero tambe cu e gemeentenan. Provincianan y 
institutonan na Hulanda. Sr. Thijsen a mustra riba comber- 


sacionnan cu el a hiba cu otro burgemeesternan y ariba cual 
tereno por yega na cooperacion entre gemeentenan y Aruba. 
Burgemeester Aboutaleb a bisa cu Rotterdam ta habri pa 
intercambia conocemento. Pa esey no mester di un convenio 
apart, pero un peticion di e indole aki por bin di Gobierno di 
Hulanda, por ehempel di e ministerio di BZK. Burgemeester 
Aboutaleb a mustra riba e hecho cu Rotterdam por comparti 
conocemento cu Aruba por haci uzo dje. 


E potretnan ta cortesia di Arubahuis 


Delegacion di Aruba a bishita burgemeester Aboutaleb di Rotterdam 

A 
we, 9 December ta ser yama “International Anti-Corruption Day” pa nos” 
Dia Internacional Contra Corupcion”. Tur hende di bon boluntad mester 
por conmemora y tambe denuncia tur sorto di corupcion ariba e dia aki. Corup- 
cion ta un insulta, na e balornan democratico, na balornan etico, na husticia 
y na nos estado di derecho. Corupcion ta menasa e stabilidad y siguridad di 
nos sociedad y ta un di e principal obstaculo di nos desaroyo economico y ta 
come un parti grandi di nos finansa publico. Corupcion ta anti-democratico. 


Corupcion tin hopi cara, no ta solamente e soborno cu ta existi casi tur dia unda 
ta cumpra politiconan y tambe hopi biaha e empleado publico. Den corupcion 
Semper tin dos of mas instancia, esun(nan) cu ta paga, por ta persona of 
empresa y na otro banda esun(nan) cu ta ricibi e placa of fabornan. Corupcion 
ta algo cu na mundo completo ta mina gobernacion y e aparato publico, su 
institucionnan. Pero di otro banda awe nos sa cu mundo politica a bira sabi y 
hopi biaha corupcion ta wordo hinca den un bachi legal. 


Caso ex-minister Sievinger. 
Ultimo tempo hopi atencion a ser poni ariba e expresionnan di Ministerio 
Publico relaciona cu e hechonan coruptivo di nos ex-minister Sievinger, unda 
hala di su hendenan cu ta rondone tambe ta culpabel. Aki por mira hendenan 
codicioso pa placa y kendenan sigur lo keda manera un krans preto ariba nan 
cabes. Esaki ta bisto tambe a base di e lagrimanan cu a cay cerca diferente di 
e acusadonan. Bisto ta cu e hechonan culpabel den e caso aki di e ministro cu 
su hendenan rond di dje, a sosode hopi facil. No tabatin e mecanismonan di 
control kico por y kico no por. 


Esey ta un debilidad na varios departamentonan di gobierno. Den e caso aki na 
e departamento di DIP, ta bisto cu no tabatin e control necesario, ni di e funcio- 
narionan di e departamento, ni di parlamento, ni di su coleganan ministro. E 
modus operandus di e ministro tabata simpel, e a traha un gang di haragan 
pa placa rond di dje incluyendo e director di DIP y e fiesta mafioso a cuminsa. 
Awor di con cos a bay asina facil ta lanta hopi pregunta si e modus operandus 
aki ta uno cu semper ta ser uza pa e ministro encarga cu DIP. Pues e ministro 
aki, parce NO a inventa e wiel di ladronicia di tereno na DIP pa perhudica nos 
pueblo, pero solamente a hacie mas eficiente pa logra su metanan. E modus 
operandus pa haci desfalco facil na DIP tabata existi. 


Gobiernonan a haci di DIP un foco di Corupcion 
Di con mi ta skirbi esaki pasobra nos sa cu e ministro di DIP prome cu Ministro 
Sievinger, Sra Lopez-Tromp (MLT) no a tolera ningun Pottenkijkers den su 
maneho. E ministro cu ta remplaze ora e ta cu vakantie of malo no mag di 
mishi cu nada of nunca e a bira malo of bay cu vacacion. Nos por corda con 
e ley pa ora di parto, cu e propio ministro aki a percura pa bini na vigor, ziek- 
teverlof 12 siman durante e periodo di parto, e mes no a aplica esaki den su 
caso. Tur esaki pa su reemplasante no wak kico e ta haciendo. Ni coleganan 
ministro, ni parlamentarionan cu ta sostene, ni su partido por a controla algo. 
Ta conoci e expresion ridiculo y sin contenido “Een broedende kip moet je met 
rust laten”. 
Pa mi e tabata mas un expresion di miedo, ya cu MLT tabata coy banda di 4 mil 
voto y por bira lider di e partido. P’esey a laga MLT haci y deshaci. Ta conoci 
cu e fiestanan di Campaña di MLT na 2005 tabata barbaro, hopi comemento 
y bebemento gratis y cu e mihor bandanan musical. Segun calculo di varios 
observador e anochinan aki tabata costa mas di cienmil floro 
Mi humilde opinion ta cu gobierno mester crea un comision pa investiga tur 
pasamento di terenonan di gobierno pa personanan y empresanan for di 2000. 
Despues pa preveni loke a pasa na DIP, un grupo di expertonan mester traha 
formulanan nobo pa controlnan eficaz y continuo. 


Gobierno y empleadonan publico tin e tarea noble pa combati corupcion 
Gobierno, e empleadonan publico y otro trahadonan den servicio di compani- 
anan y institucionnan estatal mester percura pa gobierno y su institucionnan 
estatal keda liber di corupcion. E ta hopi dificil pasobra hopi di esnan cu placa, 
corda bon no tur, ta haci lo maximo pa logra nan meta y e funcionario bobo cu 
mente debil, haragan pa placa y corupto ta e miho ayudante pa hopi di esnan 
cu placa logra nan meta via accionnan coruptivo. 


Interbank, un di corupcionnan mas grandi den Status Aparte 
Mi ta bolbe trece e caso di benta di Interbank, ya cu e ta un ehempel clasico di 
e capitalismo salvahe. For di 2005 mi persona ta denuncia e corupcion aki, sin 
ricibi reaccion. P’esey e nomber di e deal aki mi ta yame “E Acuerdo di SMOELTJE 
DICHT”. Ningun di esnan envolvi kier bisa algo. Tabatin masha cosnan malo 
mes tabata pasando den e maneho di e banco, hasta prestamonan miyonario 
na famia di politiconan, na famia di e doñonan y cualnan segun info no a ser 
paga bek. E sistema conoci cu a manda hopi banco bancarota, e sistema di 
piramid, sigur tambe tabata luci den e maneho di e banco. Asina tabatin hopi 
mas cosnan negativo. E managernan, a haci cosnan cu no por mira claridad di 
dia. Segun informacionnan no confirma, e doñonan a saca banda di 68 miyon 
floro for di e banco, cu tur e consecuencianan. Nos flamante parlamentario 
Mansur a declara den campaña electoral cu dor di regalo di su mayornan y 
famia, na edad hoben e a bira miyonario. Ta bon pa e splica si ta placa cu a ser 
saca di e banco 


Banco Central a faya barbaramente 
Banco Central, cu mester a controla , supervisa y preveni cu e maneho na 
Interbank a bay di malo pa peor, tampoco a cumpli cu su trabao pa supervisa 
e banco, via LTK (Landsverdening Toezicht Kredietwezen). E banco lo mester a 
bati bancarota y Banco Central, cu no a haci su trabao, lo a para responsabel 
pa e dañonan. 


Pero Gobierno na 1999, bao mando di partido AVP, Prome Ministro H Eman, 
ministro di Finansa y cu e actual lider di oposicion como consehero huridico, 
acerca cu ayudo di Banco Central of ta cu presion di Banco Central, a tuma e 
decision pa cumpra Interbank pa un florin (un floro) y despues a pusha FCCA 
cu e banco. E suma ey ta indica un cos fishy, algo stinki. Despues ora a bende 
Interbank cu un banco Local, FCCA, awor MLT como ministro encarga, a haci 
un prestamo di 55 miyon floro pa paga e banco. Abo ta bende pero Abo tin 
cu paga. E balor di e banco di “un” florin a baha te banda di 55 miyon florin 
negativo. 
Pues e floro cu Gobierno a paga, a costa FCCA banda di 55 miyon floro. Con 
nos ta yama esaki, negoshi di Cangrew, negoshi di penbieuwnan of negoshi di 
coruptonan. 
Mi ta yama e deal di Interbank “Acuerdo Smoeltje Dicht”. 


Ultimo tempo nos ta tende hopi di Parlamentarionan Mike Eman, MLT y Mansur. 
Por ta awor nan por clarifica nan posicion y kibra e “smoeltje dicht”. Pakico? 
Pasobra, ultimo tempo nan boca ta yen cu defensa na e hende pober. 
Y ta net esnan mas pober mester a paga pa scapa e riconan y esnan cu no 
a haci nan trabao. 


Riconan a echa baina, nan a haci actonan di corupcion, nan a horta, politi- 
conan y Banco Central ta tuma parti pa e riconan, nan tur a yuda pa e maldad 
ricibi un bachi legal for di politiconan na mando, cu construccionnan bunita, 
tur pa scapa e riconan y otronan cu no a haci nan trabao manera mester ta. 
E mas pobernan den nos comunidad, esnan cu no por tin nan propio cas y 
mester paga huurnan halto den casnan di pueblo; 
Esnan cu no por bay un banco of pensioenfonds pa ricibi un hipoteca cu interes 
abao, di banda di 6%, mester keda na FCCA cu su hipoteca cu interes halto di 
banda di 12%; 


Ta nan mester a paga e daño causa, total na pago bek entre 125 pa 150 miyon 
florin, pa e riconan y esnan cu no a haci nan trabao of nan a corumpi, por 
drumi trankil. 
Un cos ta conoci, den tur e dealnan scur, hopi placa ta bay pa paga e coop- 
eradonan. 
Awe nos conoce e palabranan bunita “QUID PRO QUO”. Un fabor pa otro fabor 
of mi ta duna bo algo y mi ta haya algo bek. Mas bien e practica ta: Mi ta duna 
bo hopi y bo ta duna mi hopi bek. Por ta esey ta e motibo cu nan ta mantene 
nan mes na e “Acuerdo Smoeltje Dicht”. Ningun sorto di informacion ta Sali pa 
hopi aña caba. 


Ban duna 9 december balor, Dia Internacional Contra Corupcion 
P’esey awe 9 december nos mester reflecciona ariba e fenomeno malo aki, 
cual ta trece un destruccion grandi na nos sociedad. Corupcion no tin nada 
creativo y cu tur nos forsa nos mester bringa corupcion. E mihor forma pa 
hacie ta dor di denuncia fuertemente tur caso di corupcion y tambe unda 
tin tur indicacion di corupcion. Ban spera cu ariba e dia internacional contra 
corupcion, esnan envolvi lo reflexiona ariba e caso aki , pensa un rato cu ta 
esnan mas pober den nos comunidad mester a paga miyonnan pa scapa e 
malvadonan. 
Ban spera cu e comunicado aki porfin ta kibra e “Acuerdo Smoeltje Dicht”. 


Gregorio Wolff 


Nos mester bringa 
corupcion cu alma y cuerpo 

WILLEMSTAD - E cuarteto di Venezolanonan Alexander 
Arevalo Astudilio di 29 aña di edad, Jorge Luis Franquiz di 40 
aña di edad, Brinolfo Jesus Paz di 60 aña di edad y Luis Moises 
Vasquez di 28 aña di edad diaranson tabata den sala di corte. 
Abogado señora mr. Geraldine Scheperboer Parris tabata 
encarga cu e defensa di e Venezolanonan aki. Tabata dia 18 di 
september 2022 cu autoridadnan, esta e barco di marina Zr. 
Ms. Groningen a intercepta e traficantenan aki den un Go Fast 
den awanan internacional cu e cantidad di 1181860 gram di 
cocaina (casi 1200 kilogram). Ta como si fuera e cantidad di 
droga cu traficantenan ta subi lama cune cada dia ta mucho 
mas. 
Enfin, e acusadonan djis despues di a keda persigui riba lama y 
finalmente detene a insisti cu na momento cu a gara nan, nan 
tabata den awanan di Venezuela, como tal corte di husticia di 
Corsou, segun nan, lo no tin nada di haber cu nan y sigur no 
tin e autoridad pa detene nan. Pero fiscal señora mr. Eva Bos 
cu na nomber di Ministerio Publico a trata e caso aki a refuta e 
ponencia aki, referiendo na rapport di Warda Costa cu a esta- 
blece cu a gara e cuarteto aki na e posicion 10-52N 067-56.7W 
riba mapa, esta den awanan internacional. Como tal e fiscal 
a sigui bay ampliamente den areglonan internacional stipula, 
aspectonan di competencia pa detene traficantenan riba lama, 
cua sorto di comportacion ta castigabel etcetera. Remarcabel 
ta e hecho cu e investigacion aki a haya e nomber ‘Cartoons’. 
Segun fiscal mr. Eva Bos tabata dia 18 di september 2022 cu 


e avion DASH di Warda Costa pa 8.30or a señala un go fast 
den awanan Venezolano, na un sitio riba lama cu ta considera 
e ruta di traficacion di droga. For di e momento ey a indica e 
go fast como sospechoso, como tal a sigui vigil’e. Pa 10.50or 
e go fast a bandona awanan di Venezuela y a drenta awanan 
internacional, pero autoridadnan a tuma nota cu e barco lo 
mester tabatin problema cu su motor, anto pa colmo no tabatin 
ningun señal pa identifica su nacionalidad, esta como si fuera 
sin status. Mas aleu a mira riba e go fast paketenan stiwa den 
un espacio habri. E barco a bolbe cuminsa nabega, pero a baha 
velocidad. 
Final di cuenta ta cu a gara 4 Venezolano na bordo cu 50 bulto 
di cocaina. E acusadonan a admiti cu nan a keda paga pa 
transportacion di carga procedente di Colombia cu destino pa 
Caracas/ Venezuela. Nan a bisa di tabatin e sospecho cu aki ta 
trata di droga, como tal contra pago di sumanan di 10.000 pa 
15.000 US dollar nan a haci e trabou. 
Mas aleu e Venezolanonan den sala di corte diaranson, tambe 
a referi na e situacion financiero economico pesimo den nan 
pais, mustrando cu no tin trabou, famianan ta sufri hamber, 
no tin placa pa cumpra paña ni cuminda etcetera. Finalmente 
fiscal a demanda un castigo di prizon di 8 aña pa cada uno di 
e acusadonan, pero tambe pa confisca GPS, marifon, telefon, 
walky talky, anto pa laga destrui e droga. Hues mr. G. Verbeek 
en principio a bay di acuerdo cu e demandanan di fiscal, pero 
unicamente a baha e castigo na 7 aña di prizon. 


Cantidad di Venezolano cu droga, gara den 
awanan teritorial y of internacional cada dia ta pio 


WILLEMSTAD - Rhapsody of the Seas, e barco crucero di 
e liña crucero Royal Caribbean Cruise Line (RCCL), a haci su 
bishita inaugural riba diaranson 7 di december na Corsou 
cu un total di 1.195 pasahero crucero. No ta prome biaha 
cu e barco crucero aki ta di bishita na Corsou, pero manera 
Capitan di e barco a informa cu for di despues di pandemia 
ta purba na reconecta e lasonan cu e puertonan y pa e 
motibo aki a invita Curaçao Ports Authority (CPA) hunto cu 
e agente di e barco Maduro Shipping y Oficina di Turismo 
(CTB) di Corsou y Ministerio di Desaroyo Economico pa un 
ceremonia inaugural na bordo. 


Durante e ceremonia aki Capitan di e barco hunto cu 
CPA, CTB, Maduro Shipping y representante di Minister 
di Desaroyo Economico a hiba palabra caminda a mustra 


riba importancia di e industria crucero aki pa Corsou y 
a clausura esaki cu intercambio di plakkaat. Segun Sau 
Bridgewater-Chong di Curaçao Ports Authority, Corsou tin 
un relacion di hopi aña cu e liña crucero Royal Caribbean, 
cu ta un di e liñanan crucero di mas grandi cu ta trece su 
barconan di bishita na Corsou y cu e aña aki Corsou a ricibi 
te ainda bishita di mas cu 60 barco y mas cu 180 mil pasa- 
hero di Royal Caribbean so. 


Tambe e la sigui bisa cu nos ta hopi agradecido cu e confi- 
ansa cu Royal Caribbean tin den Corsou y spera di mira 
esaki sigui crece aun mas. 
Norwegian Jewel, di e liña crucero Norwegian Cruise Line, 
tambe a bishita Corsou riba diaranson 7 di december cu 
un total di 1.883 pasahero crucero. E di tres barco den nos 
Puerto riba diaranson 7 di december ta Eurodam di Holland 
America Line cu 1.533 pasahero crucero a bordo. Si bo ke 
keda na altura di yegada y salida di barconan crucero por 
‘download’ e CPA Cruise app pa mas informacion. 


Rhapsody of the Seas a haci su 
bishita inaugural na Corsou 


23 


AWEMainta 
Corsou 
Diabierna, 9 December 2022 


WILLEMSTAD - Un ciudadano femenino di fam de Wind, 
kende tin 52 aña di edad diaranson a aparece den sala di 
corte acusa di falsificacion di documentonan, esta receptnan 
of remedinan prescribi pa dokternan na pashentnan, pero 
cu e señora ariba menciona mes a cambia den nan. 
Pues ta trata aki di receptnan cu pashentnan mester bay 
botica cune pa tuma remedi, pero cu e señora mes tabata 
cambia aden, pone otro remedi acerca. En total te asina leu, 
segun e acusacionnan ta trata di 6 recept cu a cambia ariba, 
esta riba receptnan cu tabata fecha 13 di september 2013, 
28 di october 2014, 21 di januari 2015, 29 di maart 2018, 
1 di mei 2018, mas 1 recept, sin fecha. Enfin, ta trata aki di 
sucesonan cu segun e datonan disponibel cu lo a tuma luga 
durante e periodo 1 september 2013 pa 31 di mei 2018. 
Señora abogado mr. Marije Vaders a hiba e defensa pa e 
acusado señora de Wind, un defensa cu hopi lihe a demostra 
cu e acusacionnan contra di señora de Wind ta incorecto 
y inhusto. Tabata SVB cu a laga haci un investigacion cual 
investigacion tabata durante e periodo februari 2013 pa 
maart 2015. Algun dokter a declara cu e receptnan tabata 
emiti di forma electronico, di print y fecha a base di e format 
A6 y cu no sa duna copia of scan di recept. 


Durante e investigacion a bin resulta cu tin dokter cu a 
declara cu e receptnan cu a confronta nan cune no ta orig- 
inal y of tin remedinan cu a keda pone acerca. Tin dokternan 
cu a acepta di sa skirbi recept cu man durante oranan di 
warda y of na momento cu coriente cay afo. 
Un investigacion cu a haci cerca 1 cliente na su cas a trece 
na claridad cu a haya un cantidad di recept y remedi. Di tur 
manera segun abogado señora mr. Marije Vaders, e cosnan 
no ta klop si bay tras di declaracionnan di dokternan, esnan 
cu ta prescribi remedi y e loke pashentnan mes ta trece padi- 
lanti di manera cu no por saca ningun conclusion cu aki lo 
por papia di falsificacion di documento dor di e acusado de 
Wind. Mas aleu ta asina tambe cu ta unicamente boticanan 
ta declara y ricibi sumanan di placa for di SVB y ningun 
momento so e acusado de Wind ta ricibi placa of cualke otro 
beneficio. Ke men si un botica haci otro declaracion na SVB 
cu no ta aparece riba e recept, anto esey absolutamente no 
por ta pa responsabilidad di e acusado de Wind. Mas aleu 
abogado mr. Marije Vaders a demostra cu henter e sistema 
tabata robes y cu claramente a cuminsa benta tur falta riba 
e acusado de Wind, siendo cierto dokternan tabata manda 
pidi remedi adelanta y of boticanan cu tabata duna remedi 
sin e control necesario. Di forma cla y raspa señora abogado 


Marije Vaders a establece cu e unico instancianan cu por a 
saca probecho for di e situacion ta boticanan, pasobra ta 
nan so por declara pa remedinan na SVB. Señora de Wind 
solamente tabata encarga cu duna e servicio di busca recept 
y hiba remedi pa pashentnan, pa cual servicio e tabata ricibi 
un sueldo cerca 1 di e boticanan na Corsou. Abogado señora 
Marije Vaders a para keto na tur e 6 receptnan pa cua a 
surgi duda y inclaridad, anto a mustra cu di ningun manera 
e acusado de Wind a actua robes. Hopi detaya señora 
abogado Marije Vaders a bay riba cada recept y entrega di 
remedi. E acusado de Wind durante tratamento di su caso 
diaranson no por a domina su emocion y a hasta a cuminsa 
yora. Nunca anterior señora de Wind a yega di hay’e cu 
husticia, señora de Wind a duna full cooperacion na e inves- 
tigacion cu a tuma luga. 


No obstante tur esaki e acusado de Wind mes a caba di 
haci un operacion hopi grandi y ta pagando e mes tur e 
gastonan pasobra SVB a tuma su carchi den beslag. Fiscal 
mr. C. Janssen a demanda un castigo di prizon di 18 luna pa 
e acusado de Wind y ta asina tambe cu durante e periodo 
di aresto preventivo señora de Wind a sinta 3 siman caba 
den prizon. Abogado señora Marije Vaders a pleita pa laga 
señora de Wind inmediatamente liber for di tur acusacion. 
Hues mr. Verbeek scuchando tur loke a bini padilanti a conclui 
cu ta solamente riba 1 di e 6 recept tabatin algo robes den e 
sentido cu a scrap aki aya. Pero por lo general, segun hues, 
e acusado señora de Wind di ningun manera no ta respon- 
sabel pa declaracionnan haci pa boticanan na SVB. Como tal 
pa hues mr. G. Verbeek ta sali liber di e acusacionnan contra 
dje. 


Hues a haya cu acusacionnan 
contra di J. de Wind ta inhusto 

DEN HAAG - Aña pasa recherchenan di casonan di violacion 
sexual a tende e tres ruman muhenan kendenan den recien 
pasado a bira victima di un homber casa cu hendenan di misa 
na Hulanda a trece pa e duna nan hospedahe. El a conta cu 
dia e tabatin 12 aña su mama a bay Hulanda cune y su ruman 
homber y dos ruman muhe ohochi. 
E mama no por a cuida nan y via misa nan a hiba e muchanan 
cerca un famia di criansa pero no a pasa masha dia cu e homber 
a cuminsa ta fula e muchanan sexualmente. El a cuminsa cu 
sunchi nan pecho te yega na nan vagina y finalmente a penetra 
nan. E tata di criansa a splica nan cu e mester haci e cos ey pa 
core cu spirito malo cu tabatin den nan curpa y entre su 18 y 
21 aña el a abusa asina tanto dje mucha muhe cu el a sali na 
estado tres biaha. 


Supuestamente pa core cu mal spirito e tabata baña e mucha 
muhe y pone citroen bou di su brasa pero ya e mucha muhe 
tabatin 18 aña. E homber a conta cu un biaha el a baha e 


ruman mayo na un oficina di dokter pero a realisa cu tabata un 
clinica di aborto. Dado momento e mucha muhe a bay cas di su 
mama y no a retorna cerca e homber. E homber tabata asina 
astuto cu e no tabata ke pa e rumannan tabata sa di otro kico 
e homber tabata haci. Otro cos cu a bin dilanti ta cu cada bes 
e homber tabata bay un diferente sitio cu cada un pa comete 
su bagamunderia. 


Ora a yega momento di pidi y dicta castigo, e abogado a pidi 
hues pa tene consideracion cu e tata di criansa kende tin cu 
cuida su casa y cria e mucha muhenan. Hues a constata cu e 
tata di criansa tabata tene relacion sexual parotin cu e ruman 
mas grandi y cu esey a cuminsa for di dia e tabatin 14 ana. 
Esey a pone cu dia e tabatin 15 aña el a sali na estado loke 
tabatin un impacto fuerte riba e mucha muhe. Hues a tuma e 
maniak sexual masha na malo cu el a abusa dje posicion cu e 
tabata aden. Pa colmo e homber ta asina torpe cu den corte el 
a insisti cu te mucha muhe tabata drumi cune boluntariamente 
fo’i dia e tabatin 14 aña. 


E unico excuus cu e homber tabatin ta cu e tabata bobo. 
Considerando tur aspecto dje caso, hues a dicta un castigo di 
32 luna di prizon. Finalmente fiscal a pidi hues pa condena e 
homber na paga un compensacion di € 30.000 pero cu hues 
a rechasa. 


Hues a dicta un castigo di 


32 luna di prizon pa YDK 
cu a viola 3 yiu di criansa 


WILLEMSTAD - Diaranson tabatin porfin tratamento di e caso 
caminda e ciudadano Terrence Chirino y e homber Arubiano 
Elvis Boekhoudt (50 aña di edad) su nombernan tabata 
menciona como sospechosonan di traficacion di droga den 
container. E acusado Terrence Chirino tabatin como abogado 
señora mr. Alicia Blonk, siendo e otro acusado principal Elvis 
Boekhoudt tabatin mr. Eldon ‘Peppie’ Sulvaran como abogado. 
Hopi lihe durante tratamento di e caso a bini padilanti cu 
Terrence Chirino no ta culpabel, e ta inocente. El a unicamente 
huur apartamento cu Elvis Boekhoudt y no tabata sa absoluta- 
mente nada cu Elvis Boekhoudt tabata mete cu droga y kende 
tabatin e droga warda den container. Den sala di corte a keda 
claramente comproba cu Terrence Chirino no tin absoluta- 
mente nada di haber cu droga y a declara Terrence Chirino 
liber di tur acusacion. En cambio pa e droga e acusado Elvis 
Boekhoudt ta responsabel. Pa ta exacto ta trata aki di 930 kilo 
di cocaina cu a haya den e container y pa cua e comerciante 
Elvis Boekhoudt ta responsabel. 
Den sala di corte Elvis Boekhoudt a declara di no tabata sa 
nada y cu esnan cu a empaketa e container a hacie di un forma 
asina profesional cu e no por tabata sa cu ey tin droga. Tanto e 
hues como fiscal a mustra cu doño di un container mester soru 
pa sa kico tin den un container cu e ta responsabel pe. Pero 


mas aleu a mustra Elvis Boekhoudt cu lesando rapportnan di 
su contactonan telefonico a bin sali na cla cu Elvis Boekhoudt 
no ta asina inocente manera e ke laga parce. Hopi intere- 
sante tabata observacionnan cu abogado mr. Eldon “Peppie” 
Sulvaran a haci diaranson, mustrando cu luho y detaye cu tin 
un discrepancia enorme entre castigonan cu yiunan di Corsou 
ta ricibi aki na Corsou compara cu loke Hulandesnan Europeo 
ta haya na Hulanda pa e mesun delitonan y of actonan casti- 
gabel comete. Por ehempel si gara un persona cu machinegun 
na Corsou, corte ta sentenci’e na 6 aña castigo di prizon, 
siendo un Hulandes Europeo na Hulanda ta haya apenas 9 
luna di castigo. Si haya un ciudadano cu un pistol na Corsou e 
ta bay por poco 18 luna cera den prizon, siendo un Hulandes 
Europeo na Hulanda ta bay apenas 3 luna prizon. 


Ta puntonan skerpi y fuerte cu abogado mr. Eldon “Peppie” 
Sulvaran a trece padilanti pa cuestiona e hecho cu fiscal a 
demanda un castigo di prizon di 8 aña pa Boekhoudt. Enfin 
Fiscal señora mr. Eva Bos finalmente toch sigui persisti, deman- 
dando un castigo di prizon di 8 aña pa e acusado aki. Hues mr. 
G. Verbeek a duna e abogado rason riba e punto cu a busca 
den Boekhoudt su telefon sin permit, como tal e hues a yega 
na un castigo di prizon di 7 aña cu un descuento di 6 luna. 


Terrence Chirino no ta meti den traficacion di droga y a sali liber 


Castigonan na Hulanda y Corsou no ta di compara 

Fortaleza Pa Famia 


ORA un mucha no ta obedece su mayornan den Señor, no solamente e ta rebeldia contra su mayornan, 
pero e ta rebeldia contra Dios, pasobra e palabra di Dios ta bisa pa: Honra bo tata y bo mama. 
Dios a establece esey den Efesionan 6:1-4. 


Ora hende grandi cu a tende of conoce e palabra,pero ta haci mescos cu mucha, 
e ta peca conscientemente y ta haci su curason duro contra Dios, ta yega e momento di pidi 
Dios tene misericordia di e persona of personanan, pasobra nan ta busca confrontacion cu Dios. 


Pasobra mesun cos cu ora hende haci robes riba tera nan lo confronta autoridad di tera, 
asina ora hende rechasa e palabra di Dios y haci manera nan kier, nan lo tin cu confronta e autoridad di Dios, 
kende ta doño di cielo y tera. 


P’esey duresa di curason ta bini, pasobra nan ta pensa cu e palabra di Dios lo faya y e lo no cumpli, y nan no kier 
reconoce Dios su fieldad. 


Curason duro nunca ta reconoce e caos cu e ta ocasiona, pero semper lo tin excuus, buscando fayo unda cu ta, 
buscando rason terenal semper lo, basa riba sabiduria humano, y no den e Berdad di Dios. (Romanon 8:6+7+8) 


Pasobra esey ta e plan di diabel di mantene hende bao di engaño, den cual nan ta pensa cu nan tin rason, 
y cu Dios ta robes, Dios su palabra ta robes, y Dios su principionan ta robes. 
Y asina hende ta lanta e furia di Dios den nan bida cual ta hiba na perdicion, si nan no arepenti. 
Y tur hende cu tin sano huicio, lo sa cu no ta momento di debati, ni discuti, 
pero a yega e ora pa sclama pa Dios su misericordia y compasion. 


Ta dificil pa nos tur lubida, con nos tur ta wordo spierta den Galationan 5:19-21, 
Galationan 6:7-8, y 1 Corintionan 6 ;9-10. Dios tene misericordia. 


Esaki mi ta bisa anto y ta afirma hunto cu Señor, pa boso no cana mas, 
mescos cu e paganonan tambe a cana den e banidad di nan mente. Siendo tapa cu scuridad den nan comprendemento, 
exclui di e bida di Dios, pa motibo di ignorancia cu ta den nan, pa motibo di duresa di curason. 
Perdiendo tur gevoel, a entrega nan mes na sensualidad pa, cu golosidad, nan practica tur clase di impuresa. 
(Efesionan 4:17-19) 


Nos ta invita tur hende pa lesa y comproba te na unda duresa di curason, impuresa y bofon di Dios, 
por hiba e ser humano den Romanonan capitulo 1 vers 24-32, pa despues mira tambe consecuencia 
di capricho y curason duro cu no kier arepenti den Romanonan 2:5-11. 


Ma ora su curason a halsa, y su spirito a bira asina orguyoso, cu e tabata comporta su mes cu arogancia, 
e a wordo baha for di su trono real y su gloria a wordo kita for di dje. (Daniel 5:20) 


Dios no a manda su yiu den mundo pa condena e mundo, ma pa mundo por wordo salba door di dje. (Juan 3:17-18) 


E plan di e enemigo ta pa hende odia otro, mas e plan di Dios ta pa hende stima nan prohimo manera nan mes. 
Ta p’esey si bo mira bo prohimo ta cana den caminda di destruccion pa su bida y su alma, bo mester avise, 
y no djis bisa laga cada ken den haci locual nan kier , pasobra ningun hende ta doño di nan curpa 
(1Corintionan 6:18-19) pero roga na Dios pa asina e por reconcilia cu Dios. 


Sinceramente, Pastor Marcel Balootje. 


Dios tene misericordia, di esnan cu ta haci nan curason duro 

Every life is noted and is cherished, 
and nothing loved is ever lost or perished. 


El gigante frente a ti nunca es más grande que Dios dentro de ti 


Con profunda pena, pero conforme con Dios su voluntad, la familia 
Montaño Martinez tenemos el dolor de anunciar la partida de nuestra 
querida 


Ana Rosa Montaño 
Martinez 
*26-02-1962 - † 27-11-2022 
en vida dueña del salón Ana Rosa en Madiki 


En nombre de su: 
Padres: 
†Elpidio Montaño 
†Alejandrina Martinez 


Hijos: 
Raicy Morillo Montaño 
Emmanuel Morillo Montaño 
Nietos: 
Nasla, Rainelis, Raiyan, Luis Manuel Morillo 


Su compañero en vida: 
Francisco Alberto Florentino 


Hermanos: 
Fredy Martinez y su esposa Mirian Aybar 
†Dionicio Montaño 
†Francisco Montaño 
Alejandro Montaño 
Martha Montaño 


Sobrinos: 
Luis Javier, Pedro Luis, Argeni, Francisco, 
Yafreisy, Janelfri, Victoria, 
Frederick, Wilfredo, Awilda 


Como su familia en Aruba: 
Maria Cecilia Carrion Santos y familia 


Como amigos y amigas en aruba: 
Sr Alberto de Veer y sus empleados 
Tita, Andrea, Biembe, Niorky, Fela, Candy, Susi, Hector Santana, Junior 
Tijera, Carmen, Soraida, Rina, Cornelia, Indira, Suny, Clotilde, Damaso, 
Dominga, Jossy, Irene, Jorge Ramos y familia (dueño del local donde 
estaba el salon Ana Rosa), Jacky Martinez, Consulado Dominicano y 
todo su personal aqui en aruba 


Como sus hermanos en Aruba y New York: 
Junior, Yanery, Yohanny 
Su ex jefa 
Marisol y Antonia Hernandez 


Sus ex Colegas: 
Biemba, Daisy, Julia, Magnolia, Anabel, Papo, Jenny, Altagracia, 
Miguelina, Madeline, Papalote, Fion 


Pido excusa si en medio de nuestra tristeza y dolor hemos olvidado a 
algunas personas. 


invitamos el pueblo de aruba para el dia de su despedida que sera 
el Lunes dia 12 de diciembre en la funeraria Aurora Funeral Home en 
Cumana de 7pm a 9pm. 


Pedimos encarecidamente en vez de arreglos o flores tendremos una 
caja disponible para todo aquel que pueda colaborar por dicha causa. 


Mi no a muri. Ta pesey mi no a bisa ayo. 
mi a a djis habri mi halanan y bula bai keiro. 
Boso a keda atras. No laga tristesa domina boso, 
keda uni un cu otro pa mi alma, esey lo ta un alegria. 
Recorda mi cu hopi amor. 


Cu dolor na nos curason, nos ta participa fayecimento di nos ser stima: 


Sr. Alberto Kock 
Cariñosamente yama “Beto, papa Beto, Betois of 
Bieuw” 
*09-02-1938 - †07-12-2022 


Mayornan: 
†Joaquin Kock y †Antolina Boekhoudt 


Na nomber di su: 
Esposa: 
Teresita Bartolomea Kock-Faro 


Unico Yiu: 
Anthony Albertico Kock y esposa Nathali Kock-Kelly yiunan y famia 


Yiu di criansa: 
Ritsma Loopstok y esposo yiunan y famia 


Nieta(o)nan: 
Nohaly Lue y famia, Nathiani Arendsz y Dennison Abrahams, Kiana Kock 
y Patrick Franken, Jossymar Kock y famia, Melony Loopstok y Limike 
Werleman 


Rumannan: 
† Bubu y †Anna Kock yiunan y famia 
†Francisco y †Chichi Kock yiunan y famia 
†Luis y Mirna (Bea) Kock yiunan y famia 
†Jose y †Carmen Kock y famia 
†Kimo y Mary Kock yiunan y famia 
Juan Kock y famia 
Justina (Ina) Kock y Rolando (Lando) Geerman 
Antolina (Chichi) Orman-Kock y † Nacho Orman yiunan y famia 


Ihanan: 
Eugene (Jenny) Muyden 
Hubert (Ibi) Fingal 


Sua y cuñanan: 
†Pablo Tromp y Stefanita yiunan y famia 
†Maria (Ina) Faro 
†Irena y † Freddy Dijkhoff yiunan y famia 
Isnardo (Chonai) y Petra Faro yiunan y famia 
†Antonia Faro yiunan y famia 
Ursula Faro y yiu 


Bon bisiña: 
Chona y Farina Croes 


Sobrina y sobrinonan, prima y primonan y demas famia na Aruba y 
Curaçao: 
Kock, Faro, Fingal, Orman, Geerman, Heredia, Krozendijk, Croes, Martijn, 
Loopstok, Lue, Abrahams, Franken, Kelly, Boekhoudt, Joakim, Infanson, 
Leito, Koeijers, Ruiz, de Cuba, Webb, Vrolijk, Dirks, Tromp, Mercera, 
Martinus, Arendsz 


Acto di condolencia y despedida lo tuma lugar na Aurora Funeral Home 
dialuna 12 di December 2022 di 2’or pa 4’or di atardi. 


Sigui pa cremacion den seno familiar. 
Na lugar di flor of krans nos lo aprecia bo contribucion pa fundacion 
Hospice Atardi, cu te na final a cuida y stima nos casa y tata. 
Lo tin un box disponibel. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde E ta ponemi sosega. 
E ta hiba mi na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme Dios su boluntad, nos ta anuncia 
cu a fayece nos kerida tata, ruman, omo, welo y bisa-welo: 


Francisco Boekhoudt 
Cariñosamente yama ‘Fan’ 
04 oktober 1933 - 02 december 2022 
Ex trahado di Lago 


Vdo. di †Cerilia “Rika” Boekhoudt-Boekhoudt 


Yiunan: 
Jacinto Boekhoudt 
Linda Boekhoudt 
Genaro & Petra Boekhoudt 
Lucia Boekhoudt 


Nieto y Nietanan: 
Armando Boekhoudt 
Daniela Boekhoudt 
Janine Lacle 
Alfred Lacle 
Fredric Lacle 
Derrick Lacle & Claudia Croes 
Delano Boekhoudt 


Bisa-nieto y bisa-nietanan: 
Jaron Pitter 
Jatcelyn Pitter 
Ariadne Lacle 
Keon Lacle 
Kane Lacle 


Su rumanan: 
Celestina Boekhoudt y famia 
Evangelina Boekhoudt y famia 
Cecilia Boekhoudt 
†Anita Thiel 
†Cornelia Boekhoudt 
†Catrine Boekhoudt 
†Nicolas Boekhoudt 


Bisiña y amigonan di cas: 
Edwin ‘Etty’ Vrolijk 
Alvin Lacle y famia 
Sra. Femy 


Tur su primo/a nan, subrino/a nan, ihanan, conocirnan y demas 
famianan Boekhoudt, Lacle, Dewitte, Croes, Navas, Wouters, 
Schwengle, Erasmus, Vrolijk, Kelly y De Mei. 


Ta invita pa acto di condolencia y despedida cu lo tuma lugar 
diabierna 9 december 2022 di 9:00am te cu 11.00am na Aurora 
Funeral Home sigui pa Santana di Paradera. 


Si den nos tristesa nos por a lubida di menciona un of mas familiar 
of ser keri, nos ta pidi nos mas sinceri disculpa. 


Nos ta lamenta cu despues di entiero nos no lo ricibi bishita na 
cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. Salmo: 23. 


Cu inmenso tristesa na nos curason pero conforme cu Dios su 
boluntad, nos ta anuncia fayecimento cristianamente di: 


Sra Vda. Theresita Lucia 
Ridderstaat Kelly 
Mihor conoci como: Chita , Mamai 
*12 December 1935 † 6 December 2022 
Vuida di † Dominico Ridderstaat, Buchi 


Na nomber di su: 
Yiunan: 
Mena y Nicholaas Maduro Ridderstaat y Yiunan. 
Lorenzo y Marieta Ridderstaat Zievinger y Yiunan. 
Sonja Ridderstaat y Yiunan 
Lorencia y †Carlos Ras Ridderstaat yiunan. 
† Johannes y Melvina Banfield Ridderstaat y Yiunan. 
† Lourdes Ridderstaat y Siro Ras y yiu 


Nieto y Nieta nan: 
Francis Arcaya y Merlys Cortez y Yiunan. 
Elizabeth Arcaya y Yiunan. 
Yowelly Arcaya y Yiu. 
Nigel y Zafiro Ridderstaat Pardon y Yiunan . 
† Angelique Ridderstaat y Yiu. 
Marcelino Grant y Yiunan. 
Yoacani y Edson Wernet Grant y Yiu. 
Yahaira Grant y Yiu. 
Jairo Grant 
Jovanny Ridderstaat 
Jovainka Ridderstaat 
Yannick Ridderstaat 
Sandy y Rosalba Ridderstaat Rasmijn y Yiunan. 
Carlos Ras y Yiu. 
Jesus Ras. 
Doris Ras y Yiu. 


Su bisnieto stima manera su yiu: Lorensly Ridderstaat. 


Tur Primo y Primanan, Tur Bisanieto y Bisanieta nan, Tatara nieto y 
Tatara nieta nanComer y compernan, Ihanan, bisiῆa nan. 
Tur famianan: 
Kelly ,Kock, Leest, Ridderstaat, Arends, Zievinger, Quandt, Giel, 
Gomez, Boekhoudt, Webb, Tromp, Lezier.Samson, Medina, Perez. 


Acto di condolencia lo tuma lugar: Diamars 13 December 2022. 
di 7or pa 9or di anochi na Aurora funeral Home. 


Ta invita pa asisti na acto di entiero cual lo tuma lugar Diaranson 14 
December 2022 na Misa Santa Anna na Noord. 


E restonan mortal di nos defunto Sra Vda. Theresita Lucia Ridderstaat 
Kelly lo ta reposa for di 2or te 4or den Misa y despues nos lo ta 
saliendo pa Santana na Catolico na Noord. 


Nos ta lamenta cu despues di entiero no por ricibi bishita di 
condolencia na cas. 


Nos ta pidi disculpa si den nos tristesa nos por a lubida di menciona 
cualkier famia, amistad y/of conoci. 

Every life is noted and is cherished, 
and nothing loved is ever lost or perished. 


Señor ta mi wardador, mi n’ tin falta di nada; den cunucu di yerba berde E 
ta pone’mi sosega. E ta hiba’mi na awa trankil, pa mi bolbe haya forsa. 
Salmo 23 


Cu gran tristesa, pero conforme cu Dios su boluntad, nos ta anuncia e 
fayecimento di 


Ephrem Gerrit Croes 
Mihor conoci como Frem 
*18-06-53 - †2-12-22 


Na nomber di su casa: 
Rosalinda (Linda) Croes-Tromp 


Yiunan: Ellen Croes 
Rhamsey y Renate Croes-Hogendoorn 
Gerrit Croes 


Nietonan: Quint, Janou y Max Croes 


Mayornan: †Roman (Ro) y †Marie Croes-Maduro 


Ex-casa: Yvonne de Cuba 


Rumannan: †Sinda Croes 
Meachel y Mayra Croes-Tromp 
Carlo y Francis Croes-Werleman 
Ricky y Xiomara Croes-Williams 
Henry Croes y Disney Correa 


Manera ruman: Anthony y Violeta Maduro-Boekhoudt y famia 


Sobrinonan: 
Giovannino Kelly y Josh Sammon, †Giannina y Fred Davies-Kelly 
Angelo Croes y Nicole Oduber, Jennyfer Croes y Jairo Oduber 
Carhina Croes, Carolina y Eldrick Panneflek-Croes, Caldrick y Yendy Croes- 
Alvarez Narvaez 
Emma Croes 
Jhendrick, Jhennelly y Alexa Croes 


Tanta y omonan: 
†Fein y †Juanita Maduro-Kelly y famia, †Luisa y †Eddy Muller-Maduro, 
†Clarita y Nicky Kelly-Maduro y famia, †Lucia Maduro y famia, 
†Jani y †Chichia Maduro-Ras y famia, 
Emilio y Ana Maduro-Barboza y famia, 
Linda y †Salomon de Castro-Maduro y famia, 
Betty y Panchito Tromp-Maduro y famia, 
†Jorge Maduro y famia, Yvonne Maduro y famia, 
Glenda Maduro y famia, †Jacobo y †Maca Croes y famia, 
†Nicolaas y †Guillermina Croes y famia, †Rosa y 
†Goy Koolman y famia, †Finchie y †Daniel Koolman y famia, 
†Mito y †Mai Rasmijn y famia, †Olindo y †Linda Croes y famia 


Tanta grandi: Dolorita Ras 


Swa y cuñanan: 
Patricia Tromp y famia 
Glenda y Pete Geerman-Tromp y famia 
Liesje Tromp 


Famianan: 
Croes, Maduro, Ras, Kelly, Tromp, Werleman, Williams, Correa, Boekhoudt, 
Sammon, Davies, Hogendoorn, Oduber, Panneflek, Leon, Barboza, de 
Castro, Geerman, Koolman, Rasmijn, van der Biezen y Ruiz. 
Y demas famia, amigo y conocirnan. 


Ta invita na acto di despedida cu lo tuma lugar riba diasabra 10 di 
december 2022 di 1or pa 3or di atardi na Misa San Francisco na Playa. 
Cremacion lo tuma lugar den seno familiar. 


Nos ta pidi disculpa si nos por a lubida algun familiar, amigo of conoci di e 
defunto. 


Ta lamenta cu despues di entiero no ta ricibi bishita di condolencia na cas. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 


Sra. Vda. Gloria 
Andrea Tromp-Lares 
Cariñosamente yama “Gogo” 
*04-02-1930 - †03-12-2022 


Esposo: 
†Onofre “Novio” Tromp 


Yiunan: 
Marichi y Francisco Geerman-Tromp 
Geronimo “Ronny” y Imelda Tromp-Rafini 
Ivonne y Milo Krosendijk-Tromp 


Nieta(o)nan: 
Jane y Alvin Geerman-Geerman y yiunan 
†Mary Geerman y Jo Maduro y yiunan 
Geneyda y Akash Jawalapersad-Geerman y yiunan 
Francis Geerman y Claudine Haayen 
Rodney y Ligia Tromp-Gaari y yiunan 
Roland y Angelica Tromp-Cuero y yiunan 
Robert y Suraima Tromp-Mackay y yiunan 
Reginald y Samantha Tromp-Zievinger y yiunan 
Emil Krosendijk y Ligia Sambonie y yiunan 
Emily Krosendijk y Patrick van Heyningen 


Mescos cu nieta: Glaryleidy Fernandez-Polanco 
Bisanieta, bisanieto y tataranietos: mucho hopi pa menciona 
Cuña: Lina Tromp y yiunan 


Tur subrina y subrinonan primo y primanan 


Bisiñanan: 
Mena-Chon-Leta-Faustina-Zosimo-Francis-Crispin-Ruben y Mery 


Famia y conocirnan: 
Tromp, Lares, Geerman, Krosendijk, Rafini, 
Jawalapersad, D’Abreu Ribeiro, Colina, Maduro, 
Piña, Schoop, Nuboer, 
Christiaans ,Romero, Van Asperen, 
Engelhardt, Hart, Braaf, De Windt, Muller, 
Bello, Evertsz, Koolman, Barango, 
Felix, Kervezee, Tonk, Hasseth, Giron, Blanco, 
Haayen, Gomes, Albertus, 
Bermudez, Frans, Jacobs, Frank, Wolff, Eckmeyer, 
Luidens, Franken, Dirks, Esteba, Croes, Carmicheal, 
Douglas y Fernandez Polanco. 


Famianan na Hulanda-Corsow-Bonaire y Venezuela 
Tur miembronan di Grupo Kawara 
Un disculpa si den nos tristesa nos por a lubida un famia. 
Acto di Condolencia lo tuma lugar 
Diabierna 9 di December di 6 pm pa 9 pm na Boegoeroei #87C. 


Acto di entiero lo tuma lugar Diasabra 10 di December di 2 pm pa 4 
pm na Aurora Funeral Home despues pa Santana Catolico di Noord 

Every life is noted and is cherished, 
and nothing loved is ever lost or perished. 


Gradicimento y Invitacion 
Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Julia Kelly de Cuba 
“Majuju” 


Boso muestra di atencion ta di hopi aprecio y un gran sosten pa nos. 
Un danki na un y tur cu a manda carchi, krans, whatsapp, email y a 
hasi yamada nan . En especialmente esnan cu a sostene famia y a 
percura pa bishite y compañe den e momentonan dificil aki. 
Na mes momento nos ta invita famia, bisiña-, amigo- y conocirnan 
pa compaña nos na Santo Sacrificio di Misa Diasabra 10 December 
2022 pa 7 pm na Misa Santa Anna Noord y despues santo rosario na 
cas Calbas 13 


Boso presencia ta altamente aprecia. 


“Laga tur loke ta spera mi ta bunita. 
Laga tur locual cu mi encontra na caminda ta bunita. 
Laga tur locual cu mi laga atrás keda bunita y 
Laga esakinan termina den tur buniteza.” 
-Cado Wever- 


Agradecido pa su inmenso amor y dedicasion, pa su famia nos ta 
anuncia cu profundo tristeza na nos curazon, fayecimento di nos 
querida mama, wela, suegra, ruman, tanta y madrina: 


Ida-Lee Downey-Every 
11 September 1948 – 5 December 2022 


Na nomber di su: 
Esposo: †James Michael Downey 


Yiu: Donna-Lee y Ramsey Rasmijn-Downey 


Nietonan: Asher y Levi 


Rumannan: 
Rita Every y famia 
Dederick y Annie Every-Heijden y famia 
Errol Every y famia 
Patricia Every-Wong y famia 
Brenda Every y famia 
Frederick y Teresa Every-Briceño Bonilla y famia 
Bernadetta Every y famia 
Raymond y Verouschka Every-Kock y famia 


Prima: Cecilia Frigerio-Jacobs y famia 


Sobrino- y sobrinanan, ihanan, amigonan, conocirnan, bisiñanan y 
demas famia ta invita bosonan pa asisti na e acto di despedida cual lo 
tuma lugar diasabra 10 di december na Aurora Funeral Home di 9’or pa 
11’or di mainta. 


Un gradicimento special ta bay pa “Rosa Moreno Solis” y tambe pa staf 
y personal di Cas Cristelle. 


En bes di flor of krans lo nos ta desea pa por haci un donacion pa 
fundacion “Ban Uni Man Pa Cria Nos Muchanan”. Por haci esaki na e 
siguente banconan: CMB# 225.89.501, AB# 251.629.0190, 
of RBC# 43.65.011 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento di nos ser stima: 


Sr. Ignatius A. Fontaine 
Craiñosamente yama “Angus” 
*31-07-1948 - †07-12-2022 


Acto di entiero lo wordo anuncia despues 


Gradicimento / Invitacion 


Di profundo di nos curazon nos kier a gradici 
tur hende cu di un of otro manera a mustra atencion, 
amor y cariño durante bida, fayecimento y despedida di nos casa, 
tata, suegro, welo, ruman, omo, amigo, primo… 


Eric Ruben 
“Roy, Chuki” Arends 


Un gradiciemento hopi special na 
Dr. Julian Torres y Eric Arends di IMSAN 


Pa tur atencion y trato sublime ricibi. 
Alavez nos ta invita tur hende pa un 
Santo Sacrificio di misa 
ariba Diabierna 9 di December pa 7or di anochi 
na Pro Cathedral San Francisco di Asis. 

